qundao/data-zh-poetry huggingface dataset:
秋風
作者：李廌
朝代：宋

萬籟靜中起，扶摇風怒號。
半天鳴劍戟，平地卷波濤。
鷁退宋都疾，鵬摶溟海高。
賀蘭吹不盡，何用戰蓬蒿。
秋风
作者：李廌
朝代：宋

万籁静中起，扶摇风怒号。
半天鸣剑戟，平地卷波涛。
鷁退宋都疾，鹏抟溟海高。
贺兰吹不尽，何用战蓬蒿。
秋风
作者：李廌
朝代：宋
体裁：五言律诗

万籁静中起，扶摇风怒号。半天鸣剑戟，平地卷波涛。鹢退宋都疾，鹏抟溟海高。贺兰吹不尽，何用战蓬蒿。
秋鶯詩
作者：李廌
朝代：宋

秋日生春意，林間聞曉鶯。
奈何時序晚，不及候蟲鳴。
摇落無多感，芳菲會滿城。
好音宜自默，反舌可無聲。
秦覯少章寄寂齋
作者：李廌
朝代：宋

臣門如市心如水，漢宮解識尚書履。
形若槁木心死灰，東郭子綦初隠几。
明珠走盤丸走坂，性不遷遷常止止。
蚍蜉戰聲如雷霆，渠自紛紛相我爾。
達人大觀觀萬有，區中狹隘真一瞇。
磨堅涅白自古然，不必飲牛憎洗耳。
秦觏少章寄寂斋
作者：李廌
朝代：宋
体裁：古风

臣门如市心如水，汉宫解识尚书履。形若槁木心死灰，东郭子綦初隐几。明珠走盘丸走坂，性不迁迁常止止。蚍蜉战声如雷霆，渠自纷纷相我尔。达人大观观万有，区中狭隘真一眯。磨坚涅白自古然，不必饮牛憎洗耳。
秦觏少章寄寂斋
作者：李廌
朝代：宋

臣门如市心如水，汉宫解识尚书履。
形若槁木心死灰，东郭子綦初隠几。
明珠走盘丸走坂，性不迁迁常止止。
蚍蜉战声如雷霆，渠自纷纷相我尔。
达人大观观万有，区中狭隘真一瞇。
磨坚涅白自古然，不必饮牛憎洗耳。
程高承議赴夔路轉運判官求詩
作者：李廌
朝代：宋

聖主躬仁政，羣方布詔條。
洪恩溫海嶠，嘉頌滿芻蕘。
聚斂除姦吏，依違屏具僚。
鈞衡無碩鼠，城社絕餘妖。
皇化思無外，王心遠欲昭。
咨詢黄閣老，選命紫宸朝。
丹禁傳天詔，飛星下使軺。
書旌分蜀道，攬轡步烟霄。
急峽瞿塘險，孤城白帝遙。
巴山連浪遠，漢節拂雲飄。
按部清時好，觀風樂事饒。
詩成思老杜，鬼哭想殘蕭。
已佩黄金印，當簪七葉貂。
不應淹僻陋，從此上扶摇。
程高承议赴夔路转运判官求诗
作者：李廌
朝代：宋

圣主躬仁政，羣方布诏条。
洪恩温海峤，嘉颂满刍荛。
聚敛除姦吏，依违屏具僚。
钧衡无硕鼠，城社绝余妖。
皇化思无外，王心远欲昭。
咨询黄阁老，选命紫宸朝。
丹禁传天诏，飞星下使轺。
书旌分蜀道，揽辔步烟霄。
急峡瞿塘险，孤城白帝遥。
巴山连浪远，汉节拂云飘。
按部清时好，观风乐事饶。
诗成思老杜，鬼哭想残萧。
已佩黄金印，当簪七叶貂。
不应淹僻陋，从此上扶摇。
程高承议赴夔路转运判官求诗
作者：李廌
朝代：宋

圣主躬仁政，群方布诏条。洪恩温海峤，嘉颂满刍荛。聚敛除奸吏，依违屏具僚。钧衡无硕鼠，城社绝余妖。皇化思无外，王心远欲昭。咨询黄阁老，选命紫宸朝。丹禁传天诏，飞星下使轺。书旌分蜀道，揽辔步烟霄。急峡瞿塘险，孤城白帝遥。巴山连浪远，汉节拂云飘。按部清时好，观风乐事饶。诗成思老杜，鬼哭想残萧。已佩黄金印，当簪七叶貂。不应淹僻陋，从此上扶摇。
程高承议赴夔路转运判官求诗
作者：李廌
朝代：宋

圣主躬仁政，群方布诏条。洪恩温海峤，嘉颂满刍荛。聚敛除奸吏，依违屏具僚。钧衡无硕鼠，城社绝馀妖。皇化思无外，王心远欲昭。咨询黄阁老，选命紫宸朝。丹禁传天诏，飞星下使轺。书旌分蜀道，揽辔步烟霄。急峡瞿塘险，孤城白帝遥。巴山连浪远，汉节拂云飘。按部清时好，观风乐事饶。诗成思老杜，鬼哭想残萧。已佩黄金印，当簪七叶貂。不应淹僻陋，从此上扶摇。
竹亭詩
作者：李廌
朝代：宋

繞岡脩竹小亭深，風榦雲梢照碧潯。
安得茂林带左右，祇應蕭爽似山陰。
竹亭诗
作者：李廌
朝代：宋

绕冈修竹小亭深，风榦云梢照碧浔。
安得茂林带左右，祇应萧爽似山阴。
竹亭诗
作者：李廌
朝代：宋

绕冈脩竹小亭深，风干云梢照碧浔。安得茂林带左右，祇应萧爽似山阴。
笋箨笔诗
作者：李廌
朝代：宋
体裁：七言绝句

琅玕夭娇排霄去，败箨平阶聊贮储。付与管城汤沐地，何须毛颖号中书。
笔溪
作者：李廌
朝代：宋

张生古狂夫，草圣称豪迈。纵横意有得，野马御风快。醉醒忽惊神，自以不可再。乃知高世能，至理适有在。况夫穷年华，朝夕精拣汰。期兹笔溪水，色变昆仑派。
笔溪
作者：李廌
朝代：宋
体裁：古风

张生古狂夫，草圣称豪迈。纵横意有得，野马御风快。醉醒忽惊神，自以不可再。乃知高世能，至理适有在。况夫穷年华，朝夕精拣汰。期兹笔溪水，色变昆崙派。
筆溪
作者：李廌
朝代：宋

張生古狂夫，草聖稱豪邁。
縱橫意有得，野馬御風快。
醉醒忽驚神，自以不可再。
乃知高世能，至理適有在。
况夫窮年華，朝夕精揀汰。
期茲筆溪水，色變崑崙派。
筍籜筆詩
作者：李廌
朝代：宋

琅玕夭嬌排霄去，敗籜平階聊貯儲。
付與管城湯沐地，何須毛穎號中書。
答周行己相贈行己端慎太學諸生忌之
作者：李廌
朝代：宋

佳人寓雲端，餌霞服靈烟。
舉手謝時人，信爾非我緣。
誰令山中瓢，酌此闤闠泉。
捨爾芝蘭薌，一染漸餘羶。
鉛黄强爲容，孰竟謂子妍。
眷焉反初素，此道自古然。
答周行己相赠行己端慎太学诸生忌之
作者：李廌
朝代：宋

佳人寓云端，饵霞服灵烟。举手谢时人，信尔非我缘。谁令山中瓢，酌此闤闠泉。舍尔芝兰芗，一染渐余膻。铅黄强为容，孰竟谓子妍。眷焉反初素，此道自古然。
答周行己相赠行己端慎太学诸生忌之
作者：李廌
朝代：宋

佳人寓云端，饵霞服灵烟。
举手谢时人，信尔非我缘。
谁令山中瓢，酌此阛阓泉。
舍尔芝兰芗，一染渐余羶。
铅黄强为容，孰竟谓子妍。
眷焉反初素，此道自古然。
答周行己相赠行己端慎太学诸生忌之
作者：李廌
朝代：宋

佳人寓云端，饵霞服灵烟。举手谢时人，信尔非我缘。谁令山中瓢，酌此阛阓泉。舍尔芝兰芗，一染渐馀膻。铅黄强为容，孰竟谓子妍。眷焉反初素，此道自古然。
答孔榘處度見贈
作者：李廌
朝代：宋

我似羈縻遐徼州，君如霸府大諸侯。
如何鼎食素烹飪，乃謂溪毛堪薦羞。
駑馬但能追十駕，鉛刀奚可斷千牛。
鄙人粗亦知臧否，敢誚東家故日丘。
答孔矩处度见赠
作者：李廌
朝代：宋
体裁：七言律诗

我似羁縻遐徼州，君如霸府大诸侯。如何鼎食素烹饪，乃谓溪毛堪荐羞。驽马但能追十驾，铅刀奚可断千牛。鄙人粗亦知臧否，敢诮东家故日丘。
精思觀崔道士授劍柏中劍常吼若雷
作者：李廌
朝代：宋

陰陰老栢森庭牖，外脫中空若虛缶。
崔仙授劍栢遂神，劍氣騰天劍聲吼。
頃年天師受丹訣，此地精思歲華久。
玉函金匱發靈崖，因使陰符誣虎口。
殿中真人道玄筆，筆妙飛揚傳不朽。
霜髮羽人逢白叟，間歲已聞踰九九。
神游八極吾所願，道骨仙風愧無有。
欲賦大鵬思子微，恐爾年齡亦爲偶。
精思观崔道士授剑柏中剑常吼若雷
作者：李廌
朝代：宋
体裁：古风

阴阴老柏森庭牖，外脱中空若虚缶。崔仙授剑柏遂神，剑气腾天剑声吼。顷年天师受丹诀，此地精思岁华久。玉函金匮发灵崖，因使阴符诬虎口。殿中真人道玄笔，笔妙飞扬传不朽。霜发羽人逢白叟，间岁已闻踰九九。神游八极吾所愿，道骨仙风愧无有。欲赋大鹏思子微，恐尔年龄亦为偶。
精思观崔道士授剑柏中剑常吼若雷
作者：李廌
朝代：宋

阴阴老栢森庭牖，外脱中空若虚缶。
崔仙授剑栢遂神，剑气腾天剑声吼。
顷年天师受丹诀，此地精思岁华久。
玉函金匮发灵崖，因使阴符诬虎口。
殿中真人道玄笔，笔妙飞扬传不朽。
霜髮羽人逢白叟，间岁已闻踰九九。
神游八极吾所愿，道骨仙风愧无有。
欲赋大鹏思子微，恐尔年龄亦为偶。
經史閣
作者：李廌
朝代：宋

隠君扁舟離五湖，初聞邑子驚陶朱。
多金不用五㹀術，高閣惟藏萬卷書。
牙籤玉軸比四庫，縹帙錦囊過五車。
河間闕遺應復購，汲冢蠹簡嗟無餘。
碧山學士解傳業，黄卷古人相與居。
謝庭芝蘭信靈秀，竇家椿桂皆芬敷。
朱欄翠瓦照空碧，秋山晚林共扶疏。
寒溪送月出幽谷，白雲因風生坐隅。
道山三館限清禁，山中此樂彼所無。
異時聯華陟嚴近，白虎東觀文石渠。
願待善本校中祕，毋令後儒爭魯魚。
綠鴨亭
作者：李廌
朝代：宋

澄波奫淪鴨頭綠，秋水清於春水明。
芰裳已逐秋光盡，藻带暗藏春意生。
續題郭功甫詩卷
作者：李廌
朝代：宋

詩道今蕭索，騷人古困窮。
夜寒金殿冷，秋靜蜀關空。
廄隸縻宛馬，壇巫誄守宮。
採珠探水府，絲黍慎蛟龍。
经史阁
作者：李廌
朝代：宋

隐君扁舟离五湖，初闻邑子惊陶朱。多金不用五㹀术，高阁惟藏万卷书。牙签玉轴比四库，缥帙锦囊过五车。河间阙遗应复购，汲冢蠹简嗟无余。碧山学士解传业，黄卷古人相与居。谢庭芝兰信灵秀，窦家椿桂皆芬敷。朱栏翠瓦照空碧，秋山晚林共扶疏。寒溪送月出幽谷，白云因风生坐隅。道山三馆限清禁，山中此乐彼所无。异时联华陟严近，白虎东观文石渠。愿待善本校中秘，毋令後儒争鲁鱼。
经史阁
作者：李廌
朝代：宋

隐君扁舟离五湖，初闻邑子惊陶朱。多金不用五㹀术，高阁惟藏万卷书。牙签玉轴比四库，缥帙锦囊过五车。河间阙遗应复购，汲冢蠹简嗟无馀。碧山学士解传业，黄卷古人相与居。谢庭芝兰信灵秀，窦家椿桂皆芬敷。朱栏翠瓦照空碧，秋山晚林共扶疏。寒溪送月出幽谷，白云因风生坐隅。道山三馆限清禁，山中此乐彼所无。异时联华陟严近，白虎东观文石渠。愿待善本校中秘，毋令后儒争鲁鱼。
经史阁
作者：李廌
朝代：宋

隠君扁舟离五湖，初闻邑子惊陶朱。
多金不用五㹀术，高阁惟藏万卷书。
牙籤玉轴比四库，缥帙锦囊过五车。
河间阙遗应復购，汲冢蠹简嗟无余。
碧山学士解传业，黄卷古人相与居。
谢庭芝兰信灵秀，窦家椿桂皆芬敷。
朱栏翠瓦照空碧，秋山晚林共扶疏。
寒溪送月出幽谷，白云因风生坐隅。
道山三馆限清禁，山中此乐彼所无。
异时联华陟严近，白虎东观文石渠。
愿待善本校中秘，毋令后儒争鲁鱼。
续题郭功甫诗卷
作者：李廌
朝代：宋
体裁：五言律诗

诗道今萧索，骚人古困穷。夜寒金殿冷，秋静蜀关空。厩隶縻宛马，坛巫诔守宫。采珠探水府，丝黍慎蛟龙。
绿鸭亭
作者：李廌
朝代：宋
体裁：七言绝句

澄波奫沦鸭头绿，秋水清于春水明。芰裳已逐秋光尽，藻带暗藏春意生。
绿鸭亭
作者：李廌
朝代：宋

澄波奫沦鸭头绿，秋水清於春水明。
芰裳已逐秋光尽，藻带暗藏春意生。
羊叔子庙
作者：李廌
朝代：宋

缅怀吴晋氏，天壤非异宇。
贤哉羊头镇，一用惠慈抚。
高怀寄山水，余事整军旅。
当年岘首叹，奄冉隔今古。
遗民俎豆之，庙貌压江浒。
谁令望碑人，堕泪若儿女。
羊叔子庙
作者：李廌
朝代：宋

缅怀吴晋氏，天壤非异宇。贤哉羊头镇，一用惠慈抚。高怀寄山水，馀事整军旅。当年岘首叹，奄冉隔今古。遗民俎豆之，庙貌压江浒。谁令望碑人，堕泪若儿女。
羊叔子廟
作者：李廌
朝代：宋

緬懷吳晉氏，天壤非異宇。
賢哉羊頭鎮，一用惠慈撫。
高懷寄山水，餘事整軍旅。
當年峴首歎，奄冉隔今古。
遺民俎豆之，廟貌壓江滸。
誰令望碑人，墮淚若兒女。
習家池詩
作者：李廌
朝代：宋

言登峴椒亭，南望高陽池。
習君漢徹侯，種魚千石陂。
川光涵翠阜，倒影媚清漪。
伊昔典午世，山公已游嬉。
子孫安在哉，獨樂寧可期。
蕭蕭宰上木，長風蕩餘悲。
習池詩
作者：李廌
朝代：宋

陳迹相推今古同，池邊倚杖送歸鴻。
童山尚接千巖秀，穉樹猶傳萬壑風。
春意物情迷野興，水光天影共青空。
雍門有淚應承睫，繞墓行吟弔習公。
習鑿齒宅
作者：李廌
朝代：宋

習侯有世德，冠冕襲鵔鸃。
裔孫富六藝，鑿齒四海知。
蘇嶺陟家山，高陽浮故池。
著書山水間，秀發胸中奇。
間從彌天釋，善戲間廋辭。
尚友雖異代，斯人可夙期。
老叹
作者：李廌
朝代：宋
体裁：七言律诗

此身常恐竟无成，忧患频更已不惊。下第但能供酒令，他时何意主文盟。耽经谩有春秋癖，闭户犹防月旦评。独对秋风叹华发，暮云萧瑟岁峥嵘。
老叹
作者：李廌
朝代：宋

此身常恐竟无成，忧患频更已不惊。
下第但能供酒令，他时何意主文盟。
耽经谩有春秋癖，闭户犹防月旦评。
独对秋风叹华髮，暮云萧瑟岁峥嵘。
老歎
作者：李廌
朝代：宋

此身常恐竟無成，憂患頻更已不驚。
下第但能供酒令，他時何意主文盟。
耽經謾有春秋癖，閉戶猶防月旦評。
獨對秋風歎華髮，暮雲蕭瑟歲崢嶸。
聞角歎
作者：李廌
朝代：宋

晚角吟，聲正悲。
嗟爾行道遲遲兮中心有違，女心憂傷之人未歸。
臨岐滿掬淚，輕埃變污泥，壯夫安爾爲。
日月挂兩臆，厲聲長嗟咨。
噫吁嘻！季世無良臣，禦戎無上策。
輔桀盜貨財，稽功數俘馘。
安知閟國步，且要高官職。
勇如漢將軍，詭道作無益。
角本胡地樂，相聞地遼邈。
漢家豈無大呂與黄鐘，豈無鼙鼓與鉦鐲。
且欲震軍聲，安用胡地角。
胡不嚴，秋關弓。
莫使胡人來，莫使琵琶之聲過河朔。
胡为乎行赠丘公美
作者：李廌
朝代：宋
体裁：古风

吁嗟憧憧之民兮，何终身不灵耶。不能挥毫縻青天耀白日，胡为乎布衣韦带事读书。不能坐穷庐运筹算，胡为乎骑马试剑轻其躯。项籍耻作百夫勇，禹行舜趣犹贱儒。惫乎四支愁五脏，不能成功竟何如，胡为乎直待临老空嗟吁。盍归乎来，盍归乎来。长桥系白鲤，摆尾向天台。风流李北海，雄望摩九垓。长卿向穷时，尚为临邛咍。北邙古墓空蒿莱，胡为乎须上黄金台。
胡为乎行赠丘公美
作者：李廌
朝代：宋

吁嗟憧憧之民兮，何终身不灵耶。
不能挥毫縻青天耀白日，胡为乎布衣韦带事读书。
不能坐穷庐运筹算，胡为乎骑马试剑轻其躯。
项籍耻作百夫勇，禹行舜趣犹贱儒。
惫乎四支愁五臟，不能成功竟何如，胡为乎直待临老空嗟吁。
盍归乎来，盍归乎来。
长桥繫白鲤，摆尾向天台。
风流李北海，雄望摩九垓。
长卿向穷时，尚为临邛咍。
北邙古墓空蒿莱，胡为乎须上黄金台。
胡爲乎行贈丘公美
作者：李廌
朝代：宋

吁嗟憧憧之民兮，何終身不靈耶。
不能揮毫縻青天耀白日，胡爲乎布衣韋带事讀書。
不能坐窮廬運籌算，胡爲乎騎馬試劍輕其軀。
項籍耻作百夫勇，禹行舜趣猶賤儒。
憊乎四支愁五臟，不能成功竟何如，胡爲乎直待臨老空嗟吁。
盍歸乎來，盍歸乎來。
長橋繫白鯉，擺尾向天台。
風流李北海，雄望摩九垓。
長卿向窮時，尚爲臨邛咍。
北邙古墓空蒿萊，胡爲乎須上黄金臺。
臨溪檜
作者：李廌
朝代：宋

青青弱草陰，猶能蔭寒魚。
况乃葱蒨色，百尺映扶疏。
月烟含清曠，水氣相吹噓。
忽思大明宮，垂楊拂丹渠。
豈無蒼翠色，飄颻映茅廬。
日暮生幽寒，寂寞意何如。
臨潁縣
作者：李廌
朝代：宋

日永行人漸困，路長饑馬頻嘶。
驚起一雙白鷺，背人飛向前溪。
自山中归至登封遂讽高宰令取峻极中院厨前石钟板盖唐人寺记字甚奇丽也
作者：李廌
朝代：宋

吴砧已碎乐生论，京江昔沈瘗鹤铭。半裁紫阳立玞石，考击化度求金籯。乃知金石有厄会，名碑旧叠长安城。顷年醴泉有贤令，政誉蔼蔼多流馨。为怜文星足人杰，昔皆祔葬陪昭陵。坏垣粪壤得颜碣，榛丘棘垄求魏徵。史讹遂正冲远字，石阙再树六骏形。板图列籍示过客，龟趺螭首罗齐廷。后来谬令类俗子，辄去其籍人皆惩。昔到般舟访遗迹，季海寺记今彫零。晓闻晨钟呼僧粥，石磬嘹亮穿云清。往观乃是唐短碣，大穷索缚乘前楹。字形峥嵘笔萧散，远过名殿诸题经。劝僧拂拭置高壁，安知野僧不我听。十年再游尚如昔，击拊刻划将俱平。急归入城讽县令，立使舁至无久停。此碑复立非我力，奇物久废天须兴。
自山中归至登封遂讽高宰令取峻极中院厨前石钟板盖唐人寺记字甚奇丽也
作者：李廌
朝代：宋

吴砧已碎乐生论，京江昔沈瘗鹤铭。
半裁紫阳立砆石，考击化度求金籯。
乃知金石有厄会，名碑旧迭长安城。
顷年醴泉有贤令，政誉蔼蔼多流馨。
为怜文星足人杰，昔皆祔葬陪昭陵。
坏垣粪壤得颜碣，榛丘棘壠求魏征。
史讹遂正冲远字，石阙再树六骏形。
板图列籍示过客，龟趺螭首罗齐廷。
后来谬令类俗子，辄去其籍人皆惩。
昔到般舟访遗迹，季海寺记今雕零。
晓闻晨钟呼僧粥，石磬嘹亮穿云清。
往观乃是唐短碣，大穷索缚乘前楹。
字形峥嵘笔萧散，远过名殿诸题经。
劝僧拂拭置高壁，安知野僧不我听。
十年再游尚如昔，击拊刻划将俱平。
急归入城讽县令，立使舁至无久停。
此碑復立非我力，奇物久废天须兴。
自山中歸至登封遂諷高宰令取峻極中院厨前石鐘板蓋唐人寺記字甚奇麗也
作者：李廌
朝代：宋

吳砧已碎樂生論，京江昔沈瘞鶴銘。
半裁紫陽立砆石，考擊化度求金籯。
乃知金石有厄會，名碑舊疊長安城。
頃年醴泉有賢令，政譽藹藹多流馨。
爲憐文星足人傑，昔皆祔葬陪昭陵。
壞垣糞壤得顔碣，榛丘棘壠求魏徵。
史訛遂正沖遠字，石闕再樹六駿形。
板圖列籍示過客，龜趺螭首羅齊廷。
後來謬令類俗子，輒去其籍人皆懲。
昔到般舟訪遺跡，季海寺記今彫零。
曉聞晨鐘呼僧粥，石磬嘹亮穿雲清。
往觀乃是唐短碣，大窮索縛乘前楹。
字形崢嶸筆蕭散，遠過名殿諸題經。
勸僧拂拭置高壁，安知野僧不我聽。
十年再游尚如昔，擊拊刻劃將俱平。
急歸入城諷縣令，立使舁至無久停。
此碑復立非我力，奇物久廢天須興。
自陕州渡黄河歌
作者：李廌
朝代：宋
体裁：古风

流浪沧浪二十年，三江五湖一钓船。江神海若谙忠信，此身常在蛟龙渊。欲渡黄河滨，小儿语相玩。鲸鲵嗜人正饕餮，忠信难凭彼方悍。我尝夜泛子胥湾，钱塘大浪如银山。崇明海门水如墨，况此相望一苇间。为吾鼓桨为君歌，气凌河伯惊鼋鼍。醉披紫绮傲风波，济川迟暮奈天何。
自陝州渡黄河歌
作者：李廌
朝代：宋

流浪滄浪二十年，三江五湖一釣船。
江神海若諳忠信，此身常在蛟龍淵。
欲渡黄河濱，小兒語相玩。
鯨鯢嗜人正饕餮，忠信難憑彼方悍。
我嘗夜泛子胥灣，錢塘大浪如銀山。
崇明海門水如墨，况此相望一葦間。
爲吾鼓槳爲君歌，氣凌河伯驚黿鼉。
醉披紫綺傲風波，濟川遲暮奈天何。
與鄒浩志完會於王希聖家因話毗陵事是夕輒夢還松陵因述夢呈志完
作者：李廌
朝代：宋

客夢還松陵，寒江渺烟雨。
異時醉吟地，依然記洲渚。
三高平生歡，彷彿遞賓主。
十年扁舟興，一夕暫容與。
此樂曾未央，覆瓿俄驚鼠。
隙月鑑我帷，破窗風自語。
展轉誰晤言，僮隸聊爾汝。
吾生獨何事，寤寐仍羈旅。
興安道中雪晴見羣山偶成
作者：李廌
朝代：宋

關山千里湧銀濤，晚日烘雲欲動摇。
滕六自知遷客近，前驅一洗瘴烟消。
舍身崖
作者：李廌
朝代：宋

蛾眉备百姓，怨女填六宫。捐躯委崖谷，陨生因尔容。匹妇多白发，妇怨实无终。
舍身崖
作者：李廌
朝代：宋

蛾眉备百姓，怨女填六宫。
捐躯委崖谷，陨生因尔容。
匹妇多白髮，妇怨实无终。
舞阳令祝乐天再任
作者：李廌
朝代：宋
体裁：古风

庚寅十月二十五，晓分黑帝临丹府。怒来鞭掠玉麒麟，下降英灵佐明主。庐江从此生奇贤，便是奇人祝乐天。鼎沸弦歌一百里，双凫舞水又三年。部民共献长生酒，鸾鹤庄椿只依旧。我咏蟠桃别有春，何须更祝人间寿。
舞阳令祝乐天再任
作者：李廌
朝代：宋

庚寅十月二十五，晓分黑帝临丹府。
怒来鞭掠玉麒麟，下降英灵佐明主。
庐江从此生奇贤，便是奇人祝乐天。
鼎沸弦歌一百里，双鳬舞水又三年。
部民共献长生酒，鸾鹤庄椿只依旧。
我咏蟠桃别有春，何须更祝人间寿。
舞陽令祝樂天再任
作者：李廌
朝代：宋

庚寅十月二十五，曉分黑帝臨丹府。
怒來鞭掠玉麒麟，下降英靈佐明主。
廬江從此生奇賢，便是奇人祝樂天。
鼎沸弦歌一百里，雙鳬舞水又三年。
部民共獻長生酒，鸞鶴莊椿只依舊。
我詠蟠桃別有春，何須更祝人間壽。
范蜀公得請再致仕蜀公作詩命某次韵
作者：李廌
朝代：宋

老戀林泉拒衮衣，高山景行衆思齊。
久膺重任當先覺，獨以清風激衆迷。
越相家聲千載後，商公舊隠白雲西。
坐令貪懦趨忠厚，寄語狂童勿芥雞。
范蜀公得请再致仕蜀公作诗命某次韵
作者：李廌
朝代：宋

老恋林泉拒衮衣，高山景行众思齐。久膺重任当先觉，独以清风激众迷。越相家声千载后，商公旧隐白云西。坐令贪懦趋忠厚，寄语狂童勿芥鸡。
范蜀公得请再致仕蜀公作诗命某次韵
作者：李廌
朝代：宋

老恋林泉拒衮衣，高山景行众思齐。
久膺重任当先觉，独以清风激众迷。
越相家声千载后，商公旧隠白云西。
坐令贪懦趋忠厚，寄语狂童勿芥鸡。
范蜀公得请再致仕蜀公作谋命某次韵
作者：李廌
朝代：宋

老恋林泉拒衮衣，高山景行众思齐。久膺重任当先觉，独以清风激众迷。越相家声千载後，商公旧隐白云西。坐令贪懦趋忠厚，寄语狂童勿芥鸡。
范蜀公挽詩·其一
作者：李廌
朝代：宋

蚤歲青雲近，英聲四海馳。
能懷天下寶，獨讓月中枝。
既已登龍坂，咸觀入鳳池。
如何老清禁，偃蹇卧明時。
范蜀公挽詩·其一〇
作者：李廌
朝代：宋

衆樂西南圃，從公數共游。
清無馬融帳，榮預李膺舟。
河漢德星隕，山川英氣收。
孤生築場意，索寞向新丘。
范蜀公挽詩·其七
作者：李廌
朝代：宋

關雎久盈耳，魏闕亦游心。
不廢江湖樂，親調鐘磬音。
九重初擊拊，千代正哇淫。
器在人亡矣，哀哉淚滿襟。
范蜀公挽詩·其三
作者：李廌
朝代：宋

慶寧雖首議，濮廟一何公。
君子初無黨，賢臣惟盡忠。
死生全大節，社稷倚元功。
疾彼梁丘子，依違秪尚同。
范蜀公挽詩·其九
作者：李廌
朝代：宋

八十雖云壽，吾嗟未及期。
方之昔衛武，猶不至期頤。
幸處仁人里，叨膺國士知。
空餘戀軒想，况復九原悲。
范蜀公挽詩·其二
作者：李廌
朝代：宋

仁人宜有勇，無欲故能剛。
凜凜回天力，危危極諫章。
一言扶日御，萬古正乾綱。
首犯龍鱗意，淵衷亮未忘。
范蜀公挽詩·其五
作者：李廌
朝代：宋

直氣犯荆舒，承明下玉除。
禁林餘諫藁，蜀道擁安車。
自謂三宜去，吾知衆莫如。
誰爲忠義傳，事事舉堪書。
范蜀公挽詩·其八
作者：李廌
朝代：宋

重望晉隨會，清明越大夫。
忘身安社稷，寄傲老江湖。
黼冕固已遠，黄金猶可模。
旌賢宜異數，願上孝宣圖。
范蜀公挽詩·其六
作者：李廌
朝代：宋

嗣皇思故老，趣詔侍筵經。
駟馬空頻駕，高鴻本自冥。
蒼生雖絕望，盛德愈流馨。
出處俱全節，輝光並日星。
范蜀公挽詩·其四
作者：李廌
朝代：宋

荆舒昔未懲，抗疏誓身爭。
衛鞅雖難屈，桑羊屢請烹。
危言知不用，脫屣謝浮榮。
豈戀三台近，全無萬世清。
范蜀公挽诗
作者：李廌
朝代：宋

八十虽云寿，石嗟未及期。
方之昔卫武，犹不至期颐。
幸处仁人里，叨膺国士知。
空余恋轩想，况复九原悲。
范蜀公挽诗
作者：李廌
朝代：宋

蚤岁青云近，英声四海驰。能怀天下宝，独让月中枝。既已登龙坂，咸观入凤池。如何老清禁，偃蹇卧明时。仁人宜有勇，无欲故能刚。凛凛回天力，危危极谏章。一言扶日御，万古正乾纲。首犯龙鳞意，渊衷亮未忘。庆宁虽首议，濮庙一何公。君子初无党，贤臣惟尽忠。死生全大节，社稷倚元功。疾彼梁丘子，依违秪尚同。荆舒昔未惩，抗疏誓身争。卫鞅虽难屈，桑羊屡请烹。危言知不用，脱屣谢浮荣。岂恋三台近，全无万世清。直气犯荆舒，承明下玉除。禁林馀谏藁，蜀道拥安车。自谓三宜去，吾知众莫如。谁为忠义传，事事举堪书。嗣皇思故老，趣诏侍筵经。驷马空频驾，高鸿本自冥。苍生虽绝望，盛德愈流馨。出处俱全节，辉光并日星。关雎久盈耳，魏阙亦游心。不废江湖乐，亲调钟磬音。九重初击拊，千代正哇淫。器在人亡矣，哀哉泪满襟。重望晋随会，清明越大夫。忘身安社稷，寄傲老江湖。黼冕固已远，黄金犹可模。旌贤宜异数，愿上孝宣图。八十虽云寿，吾嗟未及期。方之昔卫武，犹不至期颐。幸处仁人里，叨膺国士知。空馀恋轩想，况复九原悲。众乐西南圃，从公数共游。清无马融帐，荣预李膺舟。河汉德星陨，山川英气收。孤生筑场意，索寞向新丘。
范蜀公挽诗·其一
作者：李廌
朝代：宋
体裁：五言律诗

蚤岁青云近，英声四海驰。能怀天下宝，独让月中枝。既已登龙坂，咸观入凤池。如何老清禁，偃蹇卧明时。
范蜀公挽诗·其七
作者：李廌
朝代：宋
体裁：五言律诗

关雎久盈耳，魏阙亦游心。不废江湖乐，亲调钟磬音。九重初击拊，千代正哇淫。器在人亡矣，哀哉泪满襟。
范蜀公挽诗·其三
作者：李廌
朝代：宋
体裁：五言律诗

庆宁虽首议，濮庙一何公。君子初无党，贤臣惟尽忠。死生全大节，社稷倚元功。疾彼梁丘子，依违秪尚同。
范蜀公挽诗·其九
作者：李廌
朝代：宋

八十虽云寿，吾嗟未及期。
方之昔卫武，犹不至期颐。
幸处仁人里，叨膺国士知。
空余恋轩想，况復九原悲。
范蜀公挽诗·其九
作者：李廌
朝代：宋

八十虽云寿，吾嗟未及期。方之昔卫武，犹不至期颐。幸处仁人里，叨膺国士知。空馀恋轩想，况复九原悲。
范蜀公挽诗·其二
作者：李廌
朝代：宋

仁人宜有勇，无欲故能刚。凛凛回天力，危危极谏章。一言扶日御，万古正乾纲。首犯龙鳞意，渊衷亮未忘。
范蜀公挽诗·其二
作者：李廌
朝代：宋

仁人宜有勇，无欲故能刚。
凛凛回天力，危危极谏章。
一言扶日御，万古正干纲。
首犯龙鳞意，渊衷亮未忘。
范蜀公挽诗·其五
作者：李廌
朝代：宋

直气犯荆舒，承明下玉除。
禁林余谏藁，蜀道拥安车。
自谓三宜去，吾知众莫如。
谁为忠义传，事事举堪书。
范蜀公挽诗·其五
作者：李廌
朝代：宋

直气犯荆舒，承明下玉除。禁林馀谏藁，蜀道拥安车。自谓三宜去，吾知众莫如。谁为忠义传，事事举堪书。
范蜀公挽诗·其八
作者：李廌
朝代：宋
体裁：五言律诗

重望晋随会，清明越大夫。忘身安社稷，寄傲老江湖。黼冕固已远，黄金犹可模。旌贤宜异数，愿上孝宣图。
范蜀公挽诗·其六
作者：李廌
朝代：宋
体裁：五言律诗

嗣皇思故老，趣诏侍筵经。驷马空频驾，高鸿本自冥。苍生虽绝望，盛德愈流馨。出处俱全节，辉光并日星。
范蜀公挽诗·其十
作者：李廌
朝代：宋
体裁：五言律诗

众乐西南圃，从公数共游。清无马融帐，荣预李膺舟。河汉德星陨，山川英气收。孤生筑场意，索寞向新丘。
范蜀公挽诗·其四
作者：李廌
朝代：宋
体裁：五言律诗

荆舒昔未惩，抗疏誓身争。卫鞅虽难屈，桑羊屡请烹。危言知不用，脱屣谢浮荣。岂恋三台近，全无万世清。
荼䕷洞
作者：李廌
朝代：宋

無華真國色，有韵自天香。
臨風難自持，爲舞白霓裳。
荼蘼洞
作者：李廌
朝代：宋
体裁：五言绝句

无华真国色，有韵自天香。临风难自持，为舞白霓裳。
菩萨蛮（双松庵月下赏梅）
作者：李廌
朝代：宋
体裁：词

城阴犹有松间雪。松间暗淡城头月。月下几枝梅。为谁今夜开。尊前簪素发。自拥繁枝折。疑是在瑶台。宝灯携手来。
華嚴庵
作者：李廌
朝代：宋

人生奧區中，猶如繭中蠶。
欲窮無然心，足力有不堪。
終南有五虎，銜牙坐耽耽。
乃有忘軀人，臨穴已擬探。
干將古寶劍，吹毛可揮䤴。
亦有躁戾者，執刃求其鐔。
所得計所傷，膽潰心憂惔。
况夫愛見魔，悅如芻豢甘。
大士獨了然，白月沉珠潭。
獨造無僮僕，妙理去二三。
至哉天下樂，端默坐草庵。
蔡泽庙
作者：李廌
朝代：宋
体裁：古风

从横事捭阖，揣摩相抵巇。兹为富贵术，咄嗟乃自知。相形直误人，俾无百年期。遂汝齿肥心，庙食饱牲牺。
蔡澤廟
作者：李廌
朝代：宋

從橫事捭闔，揣摩相抵巇。
茲爲富貴術，咄嗟乃自知。
相形直誤人，俾無百年期。
遂汝齒肥心，廟食飽牲犧。
薙草
作者：李廌
朝代：宋

宿草竞春力，阶除日青青。何心愿滋茂，薙去辄复生。一气养万类。兰药尽勾萌。何当纫余佩，采采撷芳英。
薙草
作者：李廌
朝代：宋

宿草竞春力，阶除日青青。何心愿滋茂，薙去辄复生。一气养万类，兰药尽勾萌。何当纫余佩，采采撷芳英。
薙草
作者：李廌
朝代：宋

宿草竞春力，阶除日青青。
何心愿滋茂，薙去辄復生。
一气养万类，兰药尽勾萌。
何当纫余佩，采采撷芳英。
薙草
作者：李廌
朝代：宋

宿草競春力，階除日青青。
何心願滋茂，薙去輒復生。
一氣養萬類，蘭葯盡勾萌。
何當紉余佩，采采擷芳英。
虞美人·玉阑干外清江浦
作者：李廌
朝代：宋

玉阑干外清江浦，渺渺天涯雨。好风如扇雨如帘，时见岸花汀草、涨痕添。
青林枕上关山路，卧想乘鸾处。碧芜千里思悠悠，惟有霎时凉梦、到南州。
虞美人·玉阑干外清江浦
作者：李廌
朝代：宋

玉阑干外清江浦，渺渺天涯雨。好风如扇雨如帘，时见岸花汀草、涨痕添。（阑：栏）青林枕上关山路，卧想乘鸾处。碧芜千里思悠悠，惟有霎时凉梦、到南州。
虞美人令·虞美人·玉阑干外清江浦
作者：李廌
朝代：宋
体裁：词

玉阑干外清江浦。渺渺天涯雨。好风如扇雨如帘。时见岸花汀草、涨痕添。青林枕上关山路。卧想乘鸾处。碧芜千里信悠悠。惟有霎时凉梦、到南州。
虞美人令虞美人
作者：李廌
朝代：宋

玉阑干外清江浦，渺渺天涯雨。好风如扇雨如帘，时见岸花汀草、涨痕添。青林枕上关山路，卧想乘鸾处。碧芜千里思悠悠，惟有霎时凉梦、到南州。（阑：栏）
蚩蚩
作者：李廌
朝代：宋

氓之蚩蚩不足数，四月五月濛松雨。闭门县榻二十年，不见孺子与文举。
蚩蚩
作者：李廌
朝代：宋

氓之蚩蚩不足数，四月五月蒙松雨。闭门县榻二十年，不见孺子与文举。
蚩蚩
作者：李廌
朝代：宋

氓之蚩蚩不足數，四月五月濛鬆雨。
閉門縣榻二十年，不見孺子與文舉。
表高氏石公之墓
作者：李廌
朝代：宋

黄金照地晉將軍，劍履盈門萬石君。
獨以德名追遠裔，盡將富貴比浮雲。
璚田種藥期公壽，夜壑移舟忽夢分。
彷彿平生阻瞻覿，一詩三嘆漫殷勤。
表高氏石公之墓
作者：李廌
朝代：宋
体裁：七言律诗

黄金照地晋将军，剑履盈门万石君。独以德名追远裔，尽将富贵比浮云。璚田种药期公寿，夜壑移舟忽梦分。彷佛平生阻瞻觌，一诗三叹漫殷勤。
表高氏石公之墓
作者：李廌
朝代：宋

黄金照地晋将军，剑履盈门万石君。
独以德名追远裔，尽将富贵比浮云。
璚田种药期公寿，夜壑移舟忽梦分。
彷佛平生阻瞻觌，一诗三嘆漫殷勤。
西丘
作者：李廌
朝代：宋

西丘对秋风，萧飒如原隰。
木落景扶疏，碧环天壁立。
余霞拂暮散，夕鸟寒更急。
独有松上鹤，不为鹦鹉粒。
西丘
作者：李廌
朝代：宋

西丘对秋风，萧飒如原隰。木落景扶疏，碧环天壁立。馀霞拂暮散，夕鸟寒更急。独有松上鹤，不为鹦鹉粒。
西丘
作者：李廌
朝代：宋

西丘對秋風，蕭颯如原隰。
木落景扶疏，碧環天壁立。
餘霞拂暮散，夕鳥寒更急。
獨有松上鶴，不爲鸚鵡粒。
西郊
作者：李廌
朝代：宋

黄花作秋色，槁荚作秋声。残春有秋意，奈此恻恻情。乔木点新翠，古垄集飘英。午风薰径草，麦浪摇新晴。脂车逐胜士，访友来西坰。苦汗泣瘦马，流尘污华缨。冁然发孤笑，屡醉辄屡醒。聊歌干旄篇，愧我未登瀛。
西郊
作者：李廌
朝代：宋

黄花作秋色，槁荚作秋声。
残春有秋意，奈此恻恻情。
乔木点新翠，古垅集飘英。
午风薰径草，麦浪摇新晴。
脂车逐胜士，访友来西垧。
苦汗泣瘦马，流尘污华缨。
冁然发孤笑，屡醉辄屡醒。
聊歌干旄篇，愧我未登瀛。
西郊
作者：李廌
朝代：宋

黄花作秋色，槁荚作秋声。
残春有秋意，奈此恻恻情。
乔木点新翠，古壠集飘英。
午风熏径草，麦浪摇新晴。
脂车逐胜士，访友来西垧。
苦汗泣瘦马，流尘污华缨。
冁然发孤笑，屡醉辄屡醒。
聊歌干旄篇，愧我未登瀛。
西郊
作者：李廌
朝代：宋

黄花作秋色，槁莢作秋聲。
殘春有秋意，奈此惻惻情。
喬木點新翠，古壠集飄英。
午風薰徑草，麥浪摇新晴。
脂車逐勝士，訪友來西坰。
苦汗泣瘦馬，流塵汙華纓。
囅然發孤笑，屢醉輒屢醒。
聊歌干旄篇，愧我未登瀛。
見山岡詩
作者：李廌
朝代：宋

高岡勝虛閣，晚景澄寥廓。
遙潢浸廣野，危峰柱碧落。
雲過半山陰，蟬聲夕陽薄。
勤勤學飛仙，海上尋黄鶴。
觀出日
作者：李廌
朝代：宋

蒼崖觀出日，依稀自扶桑。
初如浴咸池，蒼蒼或凉凉。
漸若賓暘谷，赫赫復煌煌。
海濱升霞彩，貫地萬丈長。
攝提御天衢，一照明萬方。
不願發五色，不必呈九光。
無用現重輪，無貴珥青黄。
吾心願吾君，盛德如朝陽。
照臨冒下土，威名燭無疆。
不復迭而微，常進熾而昌。
蟻行理雖切，丸跳比亦狂。
病夫喜壯觀，蓬心遂恢張。
異時環堵宮，但見生東牆。
觀吳正獻真
作者：李廌
朝代：宋

次公不許畫麒麟，孝宣妙選知名臣。
拜公之像想風度，乃是雲臺子顔之文孫。
元豐天子建原廟，玉宇萬棟臨端門。
累朝名臣儼冠劍，列聖御坐開乾坤。
修廊祕殿鎖春色，彷彿音容皆駿奔。
相君相業皆元元，旂常彝鼎定書勛。
儀形在歿侍神考，英氣噩噩凝天閽。
嗣皇方思服盛美，欲考辟公觀列文。
君傳茲圖落人世，世人遂得知瑜璠。
吾知袁公固有後，能平楚獄竟無冤。
召公甘棠猶不伐，衛武之德誰能諼。
君不見溫公之像滿人間，願廣此圖令並傳。
觀文恪王公樂道院巽亭在城上下臨潩水
作者：李廌
朝代：宋

氤氳蟠巽隅，崢嶸干斗魁。
蕪城佳氣緬，茂林朱檻開。
竹月靜蔭扃，松風綠摇盃。
開軒清流度，隠几遙山來。
恪公昔優游，弭節此裴回。
言念平生容，翻然九泉哀。
張老頌趙寢，雍門悲孟臺。
歌榭奄凝塵，燕閣鬰生苔。
侈靡一轉盼，金碧復成埃。
獨無不忘者，安用爾爲哉。
恪公古遺直，勁氣騰九垓。
豈惟甘棠愛，將與故國偕。
傳家有元凱，上客盡鄒枚。
聊興勝士想，愧無能賦才。
觀音亭
作者：李廌
朝代：宋

錢唐西湖三百寺，芳草畫橋烟靄中。
寶陀大士本無相，一亭聊慰伏蛇功。
见山冈诗
作者：李廌
朝代：宋
体裁：古风

高冈胜虚阁，晚景澄寥廓。遥潢浸广野，危峰柱碧落。云过半山阴，蝉声夕阳薄。勤勤学飞仙，海上寻黄鹤。
观出日
作者：李廌
朝代：宋

苍崖观出日，依稀自扶桑。初如浴咸池，苍苍或凉凉。渐若宾旸谷，赫赫复煌煌。海滨升霞彩，贯地万丈长。摄提御天衢，一照明万方。不愿发五色，不必呈九光。无用现重轮，无贵珥青黄。吾心愿吾君，盛德如朝阳。照临冒下土，威名烛无疆。不复迭而微，常进炽而昌。蚁行理虽切，丸跳比亦狂。病夫喜壮观，蓬心遂恢张。异时环堵宫，但见生东墙。
观出日
作者：李廌
朝代：宋

苍崖观出日，依稀自扶桑。
初如浴咸池，苍苍或凉凉。
渐若宾旸谷，赫赫復煌煌。
海滨升霞彩，贯地万丈长。
摄提御天衢，一照明万方。
不愿发五色，不必呈九光。
无用现重轮，无贵珥青黄。
吾心愿吾君，盛德如朝阳。
照临冒下土，威名烛无疆。
不復迭而微，常进炽而昌。
蚁行理虽切，丸跳比亦狂。
病夫喜壮观，蓬心遂恢张。
异时环堵宫，但见生东墙。
观出日
作者：李廌
朝代：宋

苍崖观出日，依稀自扶桑。初如浴咸池，苍苍或凉凉。渐若宾阳谷，赫赫复煌煌。海滨升霞彩，贯地万丈长。摄提御天衢，一照明万方。不愿发五色，不必呈九光。无用现重轮，无贵珥青黄。吾心愿吾君，盛德如朝阳。照临冒下土，威名烛无疆。不复迭而微，常进炽而昌。蚁行理虽切，丸跳比亦狂。病夫喜壮观，蓬心遂恢张。异时环堵宫，但见生东墙。
观吴正献真
作者：李廌
朝代：宋

次公不许画麒麟，孝宣妙选知名臣。拜公之像想风度，乃是云台子颜之文孙。元丰天子建原庙，玉宇万栋临端门。累朝名臣俨冠剑，列圣御坐开乾坤。修廊秘殿锁春色，彷佛音容皆骏奔。相君相业皆元元，旂常彝鼎定书勋。仪形在殁侍神考，英气噩噩凝天阍。嗣皇方思服盛美，欲考辟公观列文。君传兹图落人世，世人遂得知瑜璠。吾知袁公固有后，能平楚狱竟无冤。召公甘棠犹不伐，卫武之德谁能谖。君不见温公之像满人间，愿广此图令并传。
观吴正献真
作者：李廌
朝代：宋

次公不许画麒麟，孝宣妙选知名臣。
拜公之像想风度，乃是云台子颜之文孙。
元丰天子建原庙，玉宇万栋临端门。
累朝名臣俨冠剑，列圣御坐开干坤。
修廊秘殿锁春色，彷佛音容皆骏奔。
相君相业皆元元，旗常彝鼎定书勋。
仪形在殁侍神考，英气噩噩凝天阍。
嗣皇方思服盛美，欲考辟公观列文。
君传兹图落人世，世人遂得知瑜璠。
吾知袁公固有后，能平楚狱竟无冤。
召公甘棠犹不伐，卫武之德谁能谖。
君不见温公之像满人间，愿广此图令并传。
观吴正献真
作者：李廌
朝代：宋

次公不许画麒麟，孝宣妙选知名臣。拜公之像想风度，乃是云台子颜之文孙。元丰天子建原庙，王宇万栋临端门。累朝名臣俨冠剑，列圣御坐开乾坤。修廊秘殿锁春色，彷佛音容皆骏奔。相君相业皆元元，旗常彝鼎定书勋。仪形在殁侍神考，英气噩噩凝天阍。嗣皇方思服盛美，欲考辟公观列文。君传兹图落人世，世人遂得知瑜璠。吾知袁公固有後，能平楚狱竟无冤。召公甘棠犹不伐，卫武之德谁能谖。君不见温公之像满人间，愿广此图令并传。
观文恪王公乐道院巽亭在城上下临潩水
作者：李廌
朝代：宋

氤氲蟠巽隅，峥嵘干斗魁。芜城佳气缅，茂林朱槛开。竹月静荫扃，松风绿摇杯。开轩清流度，隐几遥山来。恪公昔优游，弭节此裴回。言念平生容，翻然九泉哀。张老颂赵寝，雍门悲孟台。歌榭奄凝尘，燕阁郁生苔。侈靡一转盼，金碧复成埃。独无不忘者，安用尔为哉。恪公古遗直，劲气腾九垓。岂惟甘棠爱。将与故国偕。传家有元凯，上客尽邹枚。聊兴胜士想，愧无能赋才。
观文恪王公乐道院巽亭在城上下临潩水
作者：李廌
朝代：宋

氤氲蟠巽隅，峥嵘干斗魁。芜城佳气缅，茂林朱槛开。竹月静荫扃，松风绿摇杯。开轩清流度，隐几遥山来。恪公昔优游，弭节此裴回。言念平生容，翻然九泉哀。张老颂赵寝，雍门悲孟台。歌榭奄凝尘，燕阁郁生苔。侈靡一转盼，金碧复成埃。独无不忘者，安用尔为哉。恪公古遗直，劲气腾九垓。岂惟甘棠爱，将与故国偕。传家有元凯，上客尽邹枚。聊兴胜士想，愧无能赋才。
观文恪王公乐道院巽亭在城上下临潩水
作者：李廌
朝代：宋

氤氲蟠巽隅，峥嵘干斗魁。
芜城佳气缅，茂林朱槛开。
竹月静荫扃，松风绿摇杯。
开轩清流度，隠几遥山来。
恪公昔优游，弭节此裴回。
言念平生容，翻然九泉哀。
张老颂赵寝，雍门悲孟台。
歌榭奄凝尘，燕阁鬰生苔。
侈靡一转盼，金碧復成埃。
独无不忘者，安用尔为哉。
恪公古遗直，劲气腾九垓。
岂惟甘棠爱，将与故国偕。
传家有元凯，上客尽邹枚。
聊兴胜士想，愧无能赋才。
观音亭
作者：李廌
朝代：宋
体裁：七言绝句

钱唐西湖三百寺，芳草画桥烟霭中。宝陀大士本无相，一亭聊慰伏蛇功。
詠齋詩
作者：李廌
朝代：宋

古昔詩客長風騷，雲間野鶴鳴九皋。
六丁極天十萬遭，攝提執策窮牛毛。
玄珠罔象誰能及，或長壯麗稱雄豪。
九原殺氣橫天高，朔風吹雪沾霜刀。
銜枚束甲夜渡洮，軍中壯士秉白旄。
忿怒不可拔一毫，白狐幾腋成一袍。
東溟一釣連六鼇，二長不同各有勞。
吟咏至審公譏褒，詠齋之樂真陶陶。
君毋獨樂愈自高，亦當以手援兒曹。
詩一首
作者：李廌
朝代：宋

江皋草茅軟，馬首路平寬。
歎老龍鍾態，傷春料峭寒。
月簷茅影亂，風瓦竹聲乾。
喜從佳公子，詩成槊在鞍。
諸葛菜
作者：李廌
朝代：宋

武侯戰地記他年，戰後猶當似率然。
會向渭原驚仲達，尚應江磧感桓玄。
背山左澤甘如彼，傍砌繞籬今可憐。
莫問興亡進羹茹，書生贏取腹便便。
謁中嶽祠
作者：李廌
朝代：宋

嶽鎮中天司下土，名山宮殿鎖雲扃。
固知正直作威福，豈徇往來惟醉醒。
封禪今無秦漢侈，降生誰是甫申靈。
何當弭節朝雙闕，一曲鈞天夢帝庭。
謝公定所寶蕃客入朝圖貞觀中閻立本所作筆墨奇古許贈趙德麟而未予廌作此詩取以送德麟
作者：李廌
朝代：宋

君不見燕然易水波桑乾，東連鴨綠西賀蘭。
古來戰地骨成土，赤棘白草沙漫漫。
漢築朔方置上郡，晚歲欵塞惟呼韓。
貞觀文皇力馴制，諸蕃君長充王官。
玉門不關障無候，驛道入參天可汗。
蠻夷邸中諸國使，旃裘椎髻游長安。
我恨不爲典屬國，望古遙集真可歎。
今觀此圖寫職貢，要荒種落蒙衣冠。
獸蹄鳥喙或鬼色，想見膜拜皆盤跚。
聖朝賢良謝夫子，勁氣烈烈霜風寒。
目眵脣焦萬卷爛，筆頭成塚墨成灘。
南陽勸駕一封傳，入對三道朝金鑾。
萬言階對萬乘喜，聲名一日青雲端。
行當遨遊廟堂上，坐令四國相交歡。
羽書不馳烽火冷，鳴雞吠犬何敢干。
借令跳梁出巢穴，當用斧斤摧髀髖。
戎亭喋血無噍類，藁街縣首如狐貛。
君當自畫凌烟閣，縱有此圖何必觀。
同僚華原貴公子，求公此畫公無難。
乃知功名丈夫志，不惑玩好勞肺肝。
憐渠孜孜畫成癖，心欲速得如羽翰。
不如遣佐篋中品，猶勝棄捐終不看。
謝王生贈弓矢
作者：李廌
朝代：宋

將軍材氣舊無雙，老矣猶思强挽强。
金廄願乘千里馬，玉關歸奉萬年觴。
受降城下沙場雪，無定河邊木葉霜。
贈我良弓借餘勇，君應真勝楚人亡。
诗一首
作者：李廌
朝代：宋

江皋草茅软，马首路平宽。叹老龙钟态，伤春料峭寒。月檐茅影乱，风瓦竹声乾。喜从佳公子，诗成槊在鞍。
诗一首
作者：李廌
朝代：宋

江皋草茅软，马首路平宽。
叹老龙钟态，伤春料峭寒。
月檐茅影乱，风瓦竹声干。
喜从佳公子，诗成槊在鞍。
诗一首
作者：李廌
朝代：宋

江皋草茅软，马首路平宽。
叹老龙锺态，伤春料峭寒。
月檐茅影乱，风瓦竹声乾。
喜从佳公子，诗成槊在鞍。
诸葛菜
作者：李廌
朝代：宋
体裁：七言律诗

武侯战地记他年，战后犹当似率然。会向渭原惊仲达，尚应江碛感桓玄。背山左泽甘如彼，傍砌绕篱今可怜。莫问兴亡进羹茹，书生赢取腹便便。
诸葛菜
作者：李廌
朝代：宋

武侯战地记他年，战後犹当似率然。会向渭原惊仲达，尚应江碛感桓玄。背山左泽甘如彼，傍砌绕篱今可怜。莫问兴亡进羹茹，书生赢取腹便便。
谒中岳祠
作者：李廌
朝代：宋
体裁：七言律诗

岳镇中天司下土，名山宫殿锁云扃。固知正直作威福，岂徇往来惟醉醒。封禅今无秦汉侈，降生谁是甫申灵。何当弭节朝双阙，一曲钧天梦帝庭。
谢公定所宝蕃客入朝图贞观中阎立本所作笔墨奇古许赠赵德麟而未予廌作此诗取以送德麟
作者：李廌
朝代：宋

君不见燕然易水波桑乾，东连鸭绿西贺兰。古来战地骨成土，赤棘白草沙漫漫。汉筑朔方置上郡，晚岁款塞惟呼韩。贞观文皇力驯制，诸蕃君长充王官。玉门不关障无候，驿道入参天可汗。蛮夷邸中诸国使，旃裘椎髻游长安。我恨不为典属国，望古遥集真可叹。今观此图写职贡，要荒种落蒙衣冠。兽蹄鸟喙或鬼色，想见膜拜皆盘跚。圣朝贤良谢夫子，劲气烈烈霜风寒。目眵唇焦万卷烂，笔头成冢墨成滩。南阳劝驾一封传，入对三道朝金銮。万言阶对万乘喜，声名一日青云端。行当遨游庙堂上，坐令四国相交欢。羽书不驰烽火冷，鸣鸡吠犬何敢干。借令跳梁出巢穴，当用斧斤摧髀髋。戎亭喋血无噍类，藁街县首如狐獾。君当自画凌烟阁，纵有此图何必观。同僚华原贵公子，求公此画公无难。乃知功名丈夫志，不惑玩好劳肺肝。怜渠孜孜画成癖，心欲速得如羽翰。不如遣佐箧中品，犹胜弃捐终不看。
谢公定所宝蕃客入朝图贞观中阎立本所作笔墨奇古许赠赵德麟而未予廌作此诗取以送德麟
作者：李廌
朝代：宋

君不见燕然易水波桑干，东连鸭绿西贺兰。
古来战地骨成土，赤棘白草沙漫漫。
汉筑朔方置上郡，晚岁欵塞惟呼韩。
贞观文皇力驯制，诸蕃君长充王官。
玉门不关障无候，驿道入参天可汗。
蛮夷邸中诸国使，旃裘椎髻游长安。
我恨不为典属国，望古遥集真可叹。
今观此图写职贡，要荒种落蒙衣冠。
兽蹄鸟喙或鬼色，想见膜拜皆盘跚。
圣朝贤良谢夫子，劲气烈烈霜风寒。
目眵唇焦万卷烂，笔头成冢墨成滩。
南阳劝驾一封传，入对三道朝金銮。
万言阶对万乘喜，声名一日青云端。
行当遨游庙堂上，坐令四国相交欢。
羽书不驰烽火冷，鸣鸡吠犬何敢干。
借令跳梁出巢穴，当用斧斤摧髀髋。
戎亭喋血无噍类，藁街县首如狐貛。
君当自画凌烟阁，纵有此图何必观。
同僚华原贵公子，求公此画公无难。
乃知功名丈夫志，不惑玩好劳肺肝。
怜渠孜孜画成癖，心欲速得如羽翰。
不如遣佐箧中品，犹胜弃捐终不看。
谢王生赠弓矢
作者：李廌
朝代：宋

将军材气旧无双，老矣犹思强挽强。金厩愿乘千里马，玉关归奉万年觞。受降城下沙场雪，无定河边木叶霜。赠我良弓借余勇，君应真胜楚人亡。
谢王生赠弓矢
作者：李廌
朝代：宋

将军材气旧无双，老矣犹思强挽强。金厩愿乘千里马，玉关归奉万年觞。受降城下沙场雪，无定河边木叶霜。赠我良弓借馀勇，君应真胜楚人亡。
谷隐寺
作者：李廌
朝代：宋

挈巢江湖去，端为山水癖。朅来谷隐游，契我赏心适。寒江渺平楚，复岭转层壁。谁与龙象筵，一扫狐兔迹。彩云布楼台，迎日丽金碧。堂高磬声邃，壑远松响激。山光晚相照，空翠浓欲滴。行当就墟市，幽栖买泉石。日咏招隐诗，时过弥天释。
谷隐寺
作者：李廌
朝代：宋

挈巢江湖去，端为山水癖。朅来谷隐游，契我赏心适。寒江渺平楚，复岭转层壁。谁与龙象筵，一扫狐兔迹。綵云布楼台，迎日丽金碧。堂高磬声邃，壑远松响激。山光晚相照，空翠浓欲滴。行当就墟市，幽栖买泉石。日咏招隐诗，时过弥天释。
谷隐寺书事诗
作者：李廌
朝代：宋

云如戏我舒还卷，雨似欺人去复来。学道忘忧从老至，持杯得意使颜开。骊驹喜饱嘶犹恋，猘犬夸狞吠欲催。三日山中果何有，赋诗满得锦囊回。
谷隐寺书事诗
作者：李廌
朝代：宋

云如戏我舒还卷，雨似欺人去复来。学道忘忧从老至，持杯得意使颜开。骊驹喜饱嘶犹恋，猘犬誇狞吠欲催。三日山中果何有，赋诗满得锦囊回。
谷隐饮中以采菱渡头风起策杖村西日斜为韵探
作者：李廌
朝代：宋

东西南北人，志向各有在。一言契所适，纠缠胡可解。英英坐上客，声闻著寰海。婆娑诸侯邦，未去亮天縡。顾余寸有长，葑菲误见采。山空佛宫冷，秉烛集飞盖。笑歌触松风，出谷作天籁。後夜风雨时，惟应鬼神会。
谷隐饮中以采菱渡头风起策杖村西日斜为韵探得采头二字
作者：李廌
朝代：宋

东西南北人，志向各有在。一言契所适，纠缠胡可解。英英坐上客，声闻著寰海。婆娑诸侯邦，未去亮天縡。顾余寸有长，葑菲误见采。山空佛宫冷，秉烛集飞盖。笑歌触松风，出谷作天籁。后夜风雨时，惟应鬼神会。山川纳商气，凛凛天地秋。草木将玄黄，讵肯乌我头。蚤岁谬怀璧，轗？辙欲周。富贵来无期，舍鞅息林丘。复弃农圃业，为兹山水游。来寻弥天释，软语忘百忧。夜倾双玉壶，禅诙互相酬。试浇磈磊胸，洗我千斛愁。
谷隐饮中以采菱渡头风起策杖村西日斜为韵探得采头二字·其一
作者：李廌
朝代：宋

东西南北人，志向各有在。一言契所适，纠缠胡可解。英英坐上客，声闻著寰海。婆娑诸侯邦，未去亮天縡。顾余寸有长，葑菲误见采。山空佛宫冷，秉烛集飞盖。笑歌触松风，出谷作天籁。后夜风雨时，惟应鬼神会。
谷隐饮中以采菱渡头风起策杖村西日斜为韵探得采头二字·其二
作者：李廌
朝代：宋

山川纳商气，凛凛天地秋。草木将玄黄，讵肯乌我头。蚤岁谬怀璧，轗？辙欲周。富贵来无期，舍鞅息林丘。复弃农圃业，为兹山水游。来寻弥天释，软语忘百忧。夜倾双玉壶，禅诙互相酬。试浇磈磊胸，洗我千斛愁。
谷隐饮中以采菱渡头风起策杖村西日斜为韵探得采头二字·其二
作者：李廌
朝代：宋
体裁：古风

山川纳商气，凛凛天地秋。草木将玄黄，讵肯乌我头。蚤岁谬怀璧，轗�辙欲周。富贵来无期，舍鞅息林丘。复弃农圃业，为兹山水游。来寻弥天释，软语忘百忧。夜倾双玉壶，禅诙互相酬。试浇磈磊胸，洗我千斛愁。
谷隠寺
作者：李廌
朝代：宋

挈巢江湖去，端为山水癖。
朅来谷隠游，契我赏心适。
寒江渺平楚，复岭转层壁。
谁与龙象筵，一扫狐兔迹。
綵云布楼台，迎日丽金碧。
堂高磬声邃，壑远松响激。
山光晚相照，空翠浓欲滴。
行当就墟市，幽栖买泉石。
日咏招隠诗，时过弥天释。
谷隠寺
作者：李廌
朝代：宋

挈巢江湖去，端爲山水癖。
朅來谷隠遊，契我賞心適。
寒江渺平楚，複嶺轉層壁。
誰與龍象筵，一掃狐兔迹。
綵雲布樓臺，迎日麗金碧。
堂高磬聲邃，壑遠松響激。
山光晚相照，空翠濃欲滴。
行當就墟市，幽棲買泉石。
日詠招隠詩，時過彌天釋。
谷隠寺书事诗
作者：李廌
朝代：宋

云如戏我舒还卷，雨似欺人去復来。
学道忘忧从老至，持杯得意使颜开。
骊驹喜饱嘶犹恋，猘犬夸狞吠欲催。
三日山中果何有，赋诗满得锦囊迴。
谷隠寺書事詩
作者：李廌
朝代：宋

雲如戲我舒還卷，雨似欺人去復來。
學道忘憂從老至，持盃得意使顔開。
驪駒喜飽嘶猶戀，猘犬誇獰吠欲催。
三日山中果何有，賦詩滿得錦囊迴。
谷隠飲中以采菱渡頭風起策杖村西日斜爲韵探得采頭二字·其一
作者：李廌
朝代：宋

東西南北人，志向各有在。
一言契所適，糾纏胡可解。
英英坐上客，聲聞著寰海。
婆娑諸侯邦，未去亮天縡。
顧余寸有長，葑菲誤見采。
山空佛宮冷，秉燭集飛蓋。
笑歌觸松風，出谷作天籟。
後夜風雨時，惟應鬼神會。
谷隠飲中以采菱渡頭風起策杖村西日斜爲韵探得采頭二字·其二
作者：李廌
朝代：宋

山川納商氣，凜凜天地秋。
草木將玄黄，詎肯烏我頭。
蚤歲謬懷璧，轗𨎹轍欲周。
富貴來無期，舍鞅息林丘。
復棄農圃業，爲茲山水游。
來尋彌天釋，軟語忘百憂。
夜傾雙玉壺，禪詼互相酬。
試澆磈磊胸，洗我千斛愁。
谷隠饮中以采菱渡头风起策杖村西日斜为韵探得采头二字·其一
作者：李廌
朝代：宋

东西南北人，志向各有在。
一言契所适，纠缠胡可解。
英英坐上客，声闻着寰海。
婆娑诸侯邦，未去亮天縡。
顾余寸有长，葑菲误见采。
山空佛宫冷，秉烛集飞盖。
笑歌触松风，出谷作天籁。
后夜风雨时，惟应鬼神会。
谷隠饮中以采菱渡头风起策杖村西日斜为韵探得采头二字·其二
作者：李廌
朝代：宋

山川纳商气，凛凛天地秋。
草木将玄黄，讵肯乌我头。
蚤岁谬怀璧，轗𨎹辙欲周。
富贵来无期，舍鞅息林丘。
復弃农圃业，为兹山水游。
来寻弥天释，软语忘百忧。
夜倾双玉壶，禅诙互相酬。
试浇磈磊胸，洗我千斛愁。
賀小蘇先生
作者：李廌
朝代：宋

柱史承恩正紫微，玉皇優詔碧雲詞。
欲知伯仲文章職，對掌絲綸內外司。
雨露偏濃常棣萼，烟霞常駐鳳凰池。
共扶吾道邪歸正，同振斯文盛不衰。
白首並逢千載運，登庸皆是十年遲。
靖共介福由神聽，告爾多方代帝咨。
膴仕初逢賢者貴，德名當問國人宜。
夷齊抗世清何早，元凱登庸事可期。
貧賤久思楊得意，龍光今喜鄭當時。
應憐下客塵埃甚，慚愧雷門獻此詩。
賀蘭先生詩同陳恬叔易和節度使王漢忠韵
作者：李廌
朝代：宋

陿隘區中世，殷勤招隠篇。
應居小有洞，幾見大椿年。
菴廢雲埋谷，琴亡聲在泉。
至言曾悟主，持此合昇天。
贈卜者張生歌張歷陽人也
作者：李廌
朝代：宋

我憶扁舟昔南渡，江心忽值蛟龍怒。
大浪崩騰舞我舟，尾脅蜿蜒束吾櫓。
怒聲如雷雷火烈，腥風鼓天天如霧。
我觀蛟龍等一戲，衆面倉惶獨無怖。
平生忠信天自知，死葬江魚未應悞。
須臾水天碧鏡浄，順風入帆風若御。
歷陽古岸艤荒亭，寒雲澹澹依江樹。
江南山水天下奇，更在江山奇險處。
朱門玉窗带青嶂，想見君家傍烟嶼。
我今西來二十年，夢寐江南見幽趣。
夫君何爲抱奇術，輕去故鄉踏長路。
胸中秀氣未甘蟄，欲繼君平齊季主。
術高不肯等閑售，惟喜遨遊卜卿輔。
爾來山郭坐空館，憐我困窮爲推數。
閱人多矣君自信，歸去來兮余已悟。
少年飛動已知非，老來憂患寧堪顧。
壯時猶愧不如人，豈復衰殘彊馳騖。
儻來軒冕任去留，縱有功名逼遲暮。
箕山之陰潁水湄，二頃荒田安𤱶畝。
曲肱飲水吾自樂，乘堅齒肥烏足慕。
吾生貧賤吾自知，不解脅肩求貴富。
我如富貴當蚤得，已可通侯封萬戶。
惟有退身可自如，造物哀憐應不拒。
扁舟常繫屋南溪，會當乘興江南去。
贈錢之道子武昆仲
作者：李廌
朝代：宋

青冥聯翼鵠，志節傲雲機。
凶變家多難，年荒歲愈饑。
運乖生事拙，貧病壯心違。
蚤歲憂虞少，今春弟妹歸。
氣悲縻駱馬，心感動摇徽。
命矣無傷已，時哉歎式微。
自從中夏瘦，半減去年肥。
氣槩摩天鷙，文華耀日翬。
飲川容鼴鼠，障日讓犁犩。
南畝時躬稼，虛堂晝掩扉。
有秋緣力穡，高節本知幾。
路入東城遠，人行北道稀。
樹頭雲藹藹，草際蝶馡馡。
古岸連樊圃，秋城秀蕨薇。
斷洪流滓濘，獨木過欹巍。
䆉稏香紛馥，菰蒲綠映圍。
訪君非旦旦，相見亦依依。
爲問奚爲樂，言他復謂譩。
孝思誠辟色，傃隠始深譏。
不見前賢者，何嘗慮世非。
浩歌行拾蕙，雩詠浴于沂。
儼雅誠詩社，凄凉近釣磯。
夜階鳴蟋蟀，秋砌響蛜蝛。
竹塢留殘月，林虹带落暉。
龜翻朝露葉，魚動落蓮衣。
詩句時評品，曹劉幸發揮。
鮫人龍頷寶，海客蚌胎璣。
子意將全美，余心久所睎。
衆人皆捲舌，高論獨其頎。
掩月蟾蜍泣，飛霜蕙草葳。
鯨魚翻海濁，水碧带魚飛。
正可夷崧岱，公何愧隠扉。
剛明文豹節，升降二龍旂。
月滿星藏彩，霞升燎有輝。
愁魔攻肺腑，危坐復歔欷。
贺兰先生诗同陈恬叔易和节度使王汉忠韵
作者：李廌
朝代：宋
体裁：五言律诗

狭隘区中世，殷勤招隐篇。应居小有洞，几见大椿年。庵废云埋谷，琴亡声在泉。至言曾悟主，持此合升天。
贺兰先生诗同陈恬叔易和节度使王汉忠韵
作者：李廌
朝代：宋

陕隘区中世，殷勤招隐篇。应居小有洞，几见大椿年。庵废云埋谷，琴亡声在泉。至言曾悟主，持此合升天。
贺兰先生诗同陈恬叔易和节度使王汉忠韵
作者：李廌
朝代：宋

陿隘区中世，殷勤招隠篇。
应居小有洞，几见大椿年。
庵废云埋谷，琴亡声在泉。
至言曾悟主，持此合昇天。
贺小苏先生
作者：李廌
朝代：宋
体裁：古风

柱史承恩正紫微，玉皇优诏碧云词。欲知伯仲文章职，对掌丝纶内外司。雨露偏浓常棣萼，烟霞常驻凤凰池。共扶吾道邪归正，同振斯文盛不衰。白首并逢千载运，登庸皆是十年迟。靖共介福由神听，告尔多方代帝咨。膴仕初逢贤者贵，德名当问国人宜。夷齐抗世清何早，元凯登庸事可期。贫贱久思杨得意，龙光今喜郑当时。应怜下客尘埃甚，惭愧雷门献此诗。
赠卜者张生歌张历阳人也
作者：李廌
朝代：宋

我忆扁舟昔南渡，江心忽值蛟龙怒。
大浪崩腾舞我舟，尾胁蜿蜒束吾橹。
怒声如雷雷火烈，腥风鼓天天如雾。
我观蛟龙等一戏，众面仓惶独无怖。
平生忠信天自知，死葬江鱼未应悞。
须臾水天碧镜浄，顺风入帆风若御。
历阳古岸舣荒亭，寒云澹澹依江树。
江南山水天下奇，更在江山奇险处。
朱门玉窗带青嶂，想见君家傍烟屿。
我今西来二十年，梦寐江南见幽趣。
夫君何为抱奇术，轻去故乡踏长路。
胸中秀气未甘蛰，欲继君平齐季主。
术高不肯等闲售，惟喜遨游卜卿辅。
尔来山郭坐空馆，怜我困穷为推数。
阅人多矣君自信，归去来兮余已悟。
少年飞动已知非，老来忧患宁堪顾。
壮时犹愧不如人，岂復衰残彊驰骛。
傥来轩冕任去留，纵有功名逼迟暮。
箕山之阴颍水湄，二顷荒田安𤱶亩。
曲肱饮水吾自乐，乘坚齿肥乌足慕。
吾生贫贱吾自知，不解胁肩求贵富。
我如富贵当蚤得，已可通侯封万户。
惟有退身可自如，造物哀怜应不拒。
扁舟常繫屋南溪，会当乘兴江南去。
赠卜者张生歌张历阳人也
作者：李廌
朝代：宋

我忆扁舟昔南渡，江心忽值蛟龙怒。
大浪崩腾舞我舟，尾胁蜿蜒束吾橹。
怒声如雷雷火烈，腥风鼓天天如雾。
我观蛟龙等一戏，众面仓惶独无怖。
平生忠信天自知，死葬江鱼未应悮。
须臾水天碧镜净，顺风入帆风若御。
历阳古岸舣荒亭，寒云澹澹依江树。
江南山水天下奇，更在江山奇险处。
朱门玉窗带青嶂，想见君家傍烟屿。
我今西来二十年，梦寐江南见幽趣。
夫君何为抱奇术，轻去故乡踏长路。
胸中秀气未甘蛰，欲继君平齐季主。
术高不肯等闲售，惟喜遨游卜卿辅。
尔来山郭坐空馆，怜我困穷为推数。
阅人多矣君自信，归去来兮余已悟。
少年飞动已知非，老来忧患宁堪顾。
壮时犹愧不如人，岂复衰残强驰骛。
傥来轩冕任去留，纵有功名逼迟暮。
箕山之阴颍水湄，二顷荒田安畎亩。
曲肱饮水吾自乐，乘坚齿肥乌足慕。
吾生贫贱吾自知，不解胁肩求贵富。
我如富贵当蚤得，已可通侯封万户。
惟有退身可自如，造物哀怜应不拒。
扁舟常系屋南溪，会当乘兴江南去。
赠卜者张生歌张历阳人也
作者：李廌
朝代：宋

我忆扁舟昔南渡，江心忽值蛟龙怒。大浪崩腾舞我舟，尾胁蜿蜒束吾橹。怒声如雷雷火烈，腥风鼓天天如雾。我观蛟龙等一戏，众面仓惶独无怖。平生忠信天自知，死葬江鱼未应误。须臾水天碧镜净，顺风入帆风若御。历阳古岸舣荒亭，寒云澹澹依江树。江南山水天下奇，更在江山奇险处。朱门玉窗带青嶂，想见君家傍烟屿。我今西来二十年，梦寐江南见幽趣。夫君何为抱奇术，轻去故乡踏长路。胸中秀气未甘蛰，欲继君平齐季主。术高不肯等闲售，惟喜遨游卜卿辅。尔来山郭坐空馆，怜我困穷为推数。阅人多矣君自信，归去来兮余已悟。少年飞动已知非，老来忧患宁堪顾。壮时犹愧不如人，岂复衰残彊驰骛。傥来轩冕任去留，纵有功名逼迟暮。箕山之阴颍水湄，二顷荒田安？亩。曲肱饮水吾自乐，乘坚齿肥乌足慕。吾生贫贱吾自知，不解胁肩求贵富。我如富贵当蚤得，已可通侯封万户。惟有退身可自如，造物哀怜应不拒。扁舟常系屋南溪，会当乘兴江南去。
赠卜者张生歌张历阳人也
作者：李廌
朝代：宋
体裁：古风

我忆扁舟昔南渡，江心忽值蛟龙怒。大浪崩腾舞我舟，尾胁蜿蜒束吾橹。怒声如雷雷火烈，腥风鼓天天如雾。我观蛟龙等一戏，众面仓惶独无怖。平生忠信天自知，死葬江鱼未应误。须臾水天碧镜净，顺风入帆风若御。历阳古岸舣荒亭，寒云澹澹依江树。江南山水天下奇，更在江山奇险处。朱门玉窗带青嶂，想见君家傍烟屿。我今西来二十年，梦寐江南见幽趣。夫君何为抱奇术，轻去故乡踏长路。胸中秀气未甘蛰，欲继君平齐季主。术高不肯等闲售，惟喜遨游卜卿辅。尔来山郭坐空馆，怜我困穷为推数。阅人多矣君自信，归去来兮余已悟。少年飞动已知非，老来忧患宁堪顾。壮时犹愧不如人，岂复衰残彊驰骛。傥来轩冕任去留，纵有功名逼迟暮。箕山之阴颍水湄，二顷荒田安�亩。曲肱饮水吾自乐，乘坚齿肥乌足慕。吾生贫贱吾自知，不解胁肩求贵富。我如富贵当蚤得，已可通侯封万户。惟有退身可自如，造物哀怜应不拒。扁舟常系屋南溪，会当乘兴江南去。
赠钱之道子武昆仲
作者：李廌
朝代：宋

青冥联翼鹄，志节傲云机。凶变家多难，年荒岁愈饥。运乖生事拙，贫病壮心违。蚤岁忧虞少，今春弟妹归。气悲縻骆马，心感动摇徽。命矣无伤已，时哉叹式微。自从中夏瘦，半减去年肥。气槩摩天鸷，文华耀日翚。饮川容鼹鼠，障日让犁犩。南亩时躬稼，虚堂昼掩扉。有秋缘力穑，高节本知几。路入东城远，人行北道稀。树头云蔼蔼，草际蝶馡馡。古岸连樊圃，秋城秀蕨薇。断洪流滓泞，独木过攲巍。䆉稏香纷馥，菰蒲绿映围。访君非旦旦，相见亦依依。为问奚为乐，言他复谓譩。孝思诚辟色，傃隐始深讥。不见前贤者，何尝虑世非。浩歌行拾蕙，雩咏浴于沂。俨雅诚诗社，凄凉近钓矶。夜阶鸣蟋蟀，秋砌响蛜蝛。竹坞留残月，林虹带落晖。龟翻朝露叶，鱼动落莲衣。诗句时评品，曹刘幸发挥。鲛人龙颔宝，海客蚌胎玑。子意将全美，余心久所睎。众人皆捲舌，高论独其颀。掩月蟾蜍泣，飞霜蕙草葳。鲸鱼翻海浊，水碧带鱼飞。正可夷崧岱，公何愧隐扉。刚明文豹节，升降二龙旂。月满星藏彩，霞升燎有辉。愁魔攻肺腑，危坐复歔欷。
赠钱之道子武昆仲
作者：李廌
朝代：宋

青冥联翼鹄，志节傲云机。
凶变家多难，年荒岁愈饥。
运乖生事拙，贫病壮心违。
蚤岁忧虞少，今春弟妹归。
气悲縻骆马，心感动摇徽。
命矣无伤已，时哉叹式微。
自从中夏瘦，半减去年肥。
气槩摩天鸷，文华耀日翚。
饮川容鼹鼠，障日让犁犩。
南亩时躬稼，虚堂昼掩扉。
有秋缘力穑，高节本知几。
路入东城远，人行北道稀。
树头云蔼蔼，草际蝶馡馡。
古岸连樊圃，秋城秀蕨薇。
断洪流滓泞，独木过欹巍。
䆉稏香纷馥，菰蒲绿映围。
访君非旦旦，相见亦依依。
为问奚为乐，言他復谓譩。
孝思诚辟色，傃隠始深讥。
不见前贤者，何尝虑世非。
浩歌行拾蕙，雩咏浴于沂。
俨雅诚诗社，凄凉近钓矶。
夜阶鸣蟋蟀，秋砌响蛜蝛。
竹坞留残月，林虹带落晖。
龟翻朝露叶，鱼动落莲衣。
诗句时评品，曹刘幸发挥。
鲛人龙颔宝，海客蚌胎玑。
子意将全美，余心久所睎。
众人皆捲舌，高论独其颀。
掩月蟾蜍泣，飞霜蕙草葳。
鲸鱼翻海浊，水碧带鱼飞。
正可夷崧岱，公何愧隠扉。
刚明文豹节，升降二龙旗。
月满星藏彩，霞升燎有辉。
愁魔攻肺腑，危坐復歔欷。
赵令畤德麟作襄阳从事丁丑季冬出行南山三邑某同谢公定曾仲成潘仲宝携酒自大悲寺登舟过岘山宿鹿门明日复自岘首目送缘绝壁而往上船山下相与酌酒而去德麟赋诗次韵和之
作者：李廌
朝代：宋

邹湛葛疆往过此，幕中佐曹畏简书。习池岘首自今古，故时悲喜成空虚。越王之孙府从事，恶人亦作俗吏呼。日从云间二三子，醉吟啸傲相携扶。王孙才高倦羁束，湿纸讵可包于菟。兴来鼓棹碧江去，把酒赋诗聊与娱。野人相逢荷倾盖，坐上作客惭食鱼。红尘化衣对玉树，白发茁须如霜芜。饱闻襄阳好风土，喜见山水相盘纡。久怜消髀厌羁旅，便欲卜隐如林逋。著书虽可自覆酱，志怪犹为鬼董狐。兹游起我丘壑兴，岂复自为形迹拘。山中一廛可托足，裘葛略具便有馀。结茆耒耜老岩谷，岂学少室随驾卢。老妻汲涧芼葵蕨，丁男负刍仍扫除。诸公富贵或肯顾，结驷野服来吾居。
赵令畤德麟作襄阳从事丁丑季冬出行南山三邑某同谢公定曾仲成潘仲宝携酒自大悲寺登舟过岘山宿鹿门明日復自岘首目送缘绝壁而往上船山下相与酌酒而去德麟赋诗次韵和之
作者：李廌
朝代：宋

邹湛葛疆往过此，幕中佐曹畏简书。
习池岘首自今古，故时悲喜成空虚。
越王之孙府从事，恶人亦作俗吏呼。
日从云间二三子，醉吟啸傲相携扶。
王孙才高倦羁束，湿纸讵可包于菟。
兴来鼓棹碧江去，把酒赋诗聊与娱。
野人相逄荷倾盖，坐上作客惭食鱼。
红尘化衣对玉树，白髮茁鬚如霜芜。
饱闻襄阳好风土，喜见山水相盘纡。
久怜消髀厌羁旅，便欲卜隠如林逋。
着书虽可自覆醤，志怪犹为鬼董狐。
兹游起我丘壑兴，岂復自为形迹拘。
山中一廛可托足，裘葛略具便有余。
结茆耒耜老岩谷，岂学少室随驾卢。
老妻汲涧芼葵蕨，丁男负刍仍扫除。
诸公富贵或肯顾，结驷野服来吾居。
赵德麟中秋生日
作者：李廌
朝代：宋

中秋月，风露凄清光倍洁。皓气澄霄万象沉，孤光散彩繁星灭。中秋潮，江海鲸波此日高。倒卷东溟荡平陆，逆撼九江翻怒涛。治平初年岁执徐，越王国邸生英儒。虎腰燕颔岩电目，凤准犀颅冰雪肤。九天月华为爽气，识照古今窥圣秘。胸中洞达不容尘，瑩似太华无滓濊。浙江潮头为骏声，名满宇县高峥嵘。词源落笔波涛动，冯夷阳侯皆震惊。裕陵求人如不足，蒐选群材起岩谷。网罗英雄至四海，晚获天麟在王族。除书令上芸香阁，中秘校雠专笔削。辞荣宁作卿寺僚，外迁肯入诸侯幕。人嗟官冷久淹回，我知解养王佐才。圣朝方欲相宗室，黑头作公坐三台。年年特班谢明主，宝床礼物来傍午。两军戏伎候掖门，马首迎归入公府。我虽无能世或取，尚可与君为诏语。
赵德麟中秋生日
作者：李廌
朝代：宋

中秋月，风露凄清光倍洁。
皓气澄霄万象沉，孤光散彩繁星灭。
中秋潮，江海鲸波此日高。
倒卷东溟荡平陆，逆撼九江翻怒涛。
治平初年岁执徐，越王国邸生英儒。
虎腰燕颔岩电目，凤准犀颅冰雪肤。
九天月华为爽气，识照古今窥圣秘。
胸中洞达不容尘，莹似太华无滓濊。
浙江潮头为骏声，名满宇县高峥嵘。
词源落笔波涛动，冯夷阳侯皆震惊。
裕陵求人如不足，蒐选羣材起岩谷。
网罗英雄至四海，晚获天麟在王族。
除书令上芸香阁，中秘校雠专笔削。
辞荣宁作卿寺僚，外迁肯入诸侯幕。
人嗟官冷久淹回，我知解养王佐才。
圣朝方欲相宗室，黑头作公坐三台。
年年特班谢明主，宝床礼物来傍午。
两军戏伎候掖门，马首迎归入公府。
我虽无能世或取，尚可与君为诏语。
赵德麟中秋生日
作者：李廌
朝代：宋
体裁：古风

中秋月，风露凄清光倍洁。皓气澄霄万象沉，孤光散彩繁星灭。中秋潮，江海鲸波此日高。倒卷东溟荡平陆，逆撼九江翻怒涛。治平初年岁执徐，越王国邸生英儒。虎腰燕颔岩电目，凤准犀颅冰雪肤。九天月华为爽气，识照古今窥圣秘。胸中洞达不容尘，莹似太华无滓濊。浙江潮头为骏声，名满宇县高峥嵘。词源落笔波涛动，冯夷阳侯皆震惊。裕陵求人如不足，蒐选群材起岩谷。网罗英雄至四海，晚获天麟在王族。除书令上芸香阁，中秘校雠专笔削。辞荣宁作卿寺僚，外迁肯入诸侯幕。人嗟官冷久淹回，我知解养王佐才。圣朝方欲相宗室，黑头作公坐三台。年年特班谢明主，宝床礼物来傍午。两军戏伎候掖门，马首迎归入公府。我虽无能世或取，尚可与君为诏语。
赵玿赴成都府广都县尉以送君南浦伤如之何为韵送之作八首
作者：李廌
朝代：宋

吾生常羁旅，送客情更重。嗟哉平生交，今复万里送。愁端寓心目，往感接魂梦。穷途独栖迟，直道竟何用。山河接巴徼，关塞断秦云。谁为万里侯，节制锦江濆。彊项毋徇指，曲钩难致君。勿因朝廷远，俯首俗吏群。昔余旅长洲，寄傲碧江潭。十年客风埃，留滞困周南。冉冉老将至，兀兀漫穷探。故人各变化，漂零空自惭。之子才如冰，不应常负弩。勿为为贫谋，一意在阿堵。广都绮縠地，当念珠还浦。惟廉可立身，勿使嗟供虏。翔风走尘沙，草树正玄黄。烟昏路漫漫，日冷云苍苍。杜公作诗处，武侯近战场。陈迹勿惊心，俯仰已堪伤。蜀都蕴奇气，古今生英儒。歌童选何武，狗监献相如。煌煌直金马，蔼蔼侍玉除。归入芸香阁，无废五车书。倾城爱劲竹，古士惟徽之。而我独爱君，不见即相思。今矧万里游，动为三岁期。索居念金兰，惘然伤别离。蜀山如鸟道，剑阁郁嵯峨。嗟君正朱颜，奈此艰险何。秋雨峨眉道，春风濯锦波。青山一羸马，古今应更多。
赵玿赴成都府广都县尉以送君南浦伤如之何为韵送之作八首·其一
作者：李廌
朝代：宋

吾生常羁旅，送客情更重。嗟哉平生交，今复万里送。愁端寓心目，往感接魂梦。穷途独栖迟，直道竟何用。
赵玿赴成都府广都县尉以送君南浦伤如之何为韵送之作八首·其一
作者：李廌
朝代：宋

吾生常羁旅，送客情更重。
嗟哉平生交，今復万里送。
愁端寓心目，往感接魂梦。
穷途独栖迟，直道竟何用。
赵玿赴成都府广都县尉以送君南浦伤如之何为韵送之作八首·其七
作者：李廌
朝代：宋
体裁：古风

倾城爱劲竹，古士惟徽之。而我独爱君，不见即相思。今矧万里游，动为三岁期。索居念金兰，惘然伤别离。
赵玿赴成都府广都县尉以送君南浦伤如之何为韵送之作八首·其三
作者：李廌
朝代：宋
体裁：古风

昔余旅长洲，寄傲碧江潭。十年客风埃，留滞困周南。冉冉老将至，兀兀漫穷探。故人各变化，漂零空自惭。
赵玿赴成都府广都县尉以送君南浦伤如之何为韵送之作八首·其二
作者：李廌
朝代：宋

山河接巴徼，关塞断秦云。谁为万里侯，节制锦江濆。彊项毋徇指，曲钩难致君。勿因朝廷远，俯首俗吏群。
赵玿赴成都府广都县尉以送君南浦伤如之何为韵送之作八首·其二
作者：李廌
朝代：宋

山河接巴徼，关塞断秦云。
谁为万里侯，节制锦江濆。
彊项毋狥指，曲鈎难致君。
勿因朝廷远，俯首俗吏羣。
赵玿赴成都府广都县尉以送君南浦伤如之何为韵送之作八首·其五
作者：李廌
朝代：宋
体裁：古风

翔风走尘沙，草树正玄黄。烟昏路漫漫，日冷云苍苍。杜公作诗处，武侯近战场。陈迹勿惊心，俯仰已堪伤。
赵玿赴成都府广都县尉以送君南浦伤如之何为韵送之作八首·其八
作者：李廌
朝代：宋

蜀山如鸟道，剑阁郁嵯峨。嗟君正朱颜，奈此艰险何。秋雨峨眉道，春风濯锦波。青山一羸马，古今应更多。
赵玿赴成都府广都县尉以送君南浦伤如之何为韵送之作八首·其八
作者：李廌
朝代：宋

蜀山如鸟道，剑阁鬰嵯峨。
嗟君正朱颜，奈此艰险何。
秋雨峨眉道，春风濯锦波。
青山一羸马，古今应更多。
赵玿赴成都府广都县尉以送君南浦伤如之何为韵送之作八首·其六
作者：李廌
朝代：宋

蜀都蕴奇气，古今生英儒。歌童选何武，狗监献相如。煌煌直金马，蔼蔼侍玉除。归入芸香阁，无废五车书。
赵玿赴成都府广都县尉以送君南浦伤如之何为韵送之作八首·其六
作者：李廌
朝代：宋

蜀都藴奇气，古今生英儒。
歌童选何武，狗监献相如。
煌煌直金马，蔼蔼侍玉除。
归入芸香阁，无废五车书。
赵玿赴成都府广都县尉以送君南浦伤如之何为韵送之作八首·其四
作者：李廌
朝代：宋
体裁：古风

之子才如冰，不应常负弩。勿为为贫谋，一意在阿堵。广都绮縠地，当念珠还浦。惟廉可立身，勿使嗟供虏。
趙令畤德麟作襄陽從事丁丑季冬出行南山三邑某同謝公定曾仲成潘仲寶携酒自大悲寺登舟過峴山宿鹿門明日復自峴首目送緣絕壁而往上船山下相與酌酒而去德麟賦詩次韵和之
作者：李廌
朝代：宋

鄒湛葛疆往過此，幕中佐曹畏簡書。
習池峴首自今古，故時悲喜成空虛。
越王之孫府從事，惡人亦作俗吏呼。
日從雲間二三子，醉吟嘯傲相携扶。
王孫才高倦羈束，濕紙詎可包於菟。
興來鼓櫂碧江去，把酒賦詩聊與娛。
野人相逄荷傾蓋，坐上作客慚食魚。
紅塵化衣對玉樹，白髮茁鬚如霜蕪。
飽聞襄陽好風土，喜見山水相盤紆。
久憐消髀厭羈旅，便欲卜隠如林逋。
著書雖可自覆醤，志怪猶爲鬼董狐。
茲游起我丘壑興，豈復自爲形迹拘。
山中一廛可托足，裘葛略具便有餘。
結茆耒耜老巖谷，豈學少室隨駕盧。
老妻汲澗芼葵蕨，丁男負芻仍掃除。
諸公富貴或肯顧，結駟野服來吾居。
趙德麟中秋生日
作者：李廌
朝代：宋

中秋月，風露凄清光倍潔。
皓氣澄霄萬象沉，孤光散彩繁星滅。
中秋潮，江海鯨波此日高。
倒卷東溟蕩平陸，逆撼九江翻怒濤。
治平初年歲執徐，越王國邸生英儒。
虎腰燕頷巖電目，鳳準犀顱冰雪膚。
九天月華爲爽氣，識照古今窺聖秘。
胸中洞達不容塵，瑩似太華無滓濊。
浙江潮頭爲駿聲，名滿宇縣高崢嶸。
詞源落筆波濤動，馮夷陽侯皆震驚。
裕陵求人如不足，蒐選羣材起巖谷。
網羅英雄至四海，晚獲天麟在王族。
除書令上芸香閣，中秘校讎專筆削。
辭榮寧作卿寺僚，外遷肯入諸侯幕。
人嗟官冷久淹回，我知解養王佐才。
聖朝方欲相宗室，黑頭作公坐三台。
年年特班謝明主，寶床禮物來傍午。
兩軍戲伎候掖門，馬首迎歸入公府。
我雖無能世或取，尚可與君爲詔語。
趙玿赴成都府廣都縣尉以送君南浦傷如之何爲韵送之作八首·其一
作者：李廌
朝代：宋

吾生常羈旅，送客情更重。
嗟哉平生交，今復萬里送。
愁端寓心目，往感接魂夢。
窮途獨栖遲，直道竟何用。
趙玿赴成都府廣都縣尉以送君南浦傷如之何爲韵送之作八首·其七
作者：李廌
朝代：宋

傾城愛勁竹，古士惟徽之。
而我獨愛君，不見即相思。
今矧萬里游，動爲三歲期。
索居念金蘭，惘然傷別離。
趙玿赴成都府廣都縣尉以送君南浦傷如之何爲韵送之作八首·其三
作者：李廌
朝代：宋

昔余旅長洲，寄傲碧江潭。
十年客風埃，留滯困周南。
冉冉老將至，兀兀漫窮探。
故人各變化，漂零空自慚。
趙玿赴成都府廣都縣尉以送君南浦傷如之何爲韵送之作八首·其二
作者：李廌
朝代：宋

山河接巴徼，關塞斷秦雲。
誰爲萬里侯，節制錦江濆。
彊項毋狥指，曲鈎難致君。
勿因朝廷遠，俯首俗吏羣。
趙玿赴成都府廣都縣尉以送君南浦傷如之何爲韵送之作八首·其五
作者：李廌
朝代：宋

翔風走塵沙，草樹正玄黄。
烟昏路漫漫，日冷雲蒼蒼。
杜公作詩處，武侯近戰場。
陳迹勿驚心，俯仰已堪傷。
趙玿赴成都府廣都縣尉以送君南浦傷如之何爲韵送之作八首·其八
作者：李廌
朝代：宋

蜀山如鳥道，劍閣鬰嵯峨。
嗟君正朱顔，奈此艱險何。
秋雨峨眉道，春風濯錦波。
青山一羸馬，古今應更多。
趙玿赴成都府廣都縣尉以送君南浦傷如之何爲韵送之作八首·其六
作者：李廌
朝代：宋

蜀都藴奇氣，古今生英儒。
歌童選何武，狗監獻相如。
煌煌直金馬，藹藹侍玉除。
歸入芸香閣，無廢五車書。
趙玿赴成都府廣都縣尉以送君南浦傷如之何爲韵送之作八首·其四
作者：李廌
朝代：宋

之子才如冰，不應常負弩。
勿爲爲貧謀，一意在阿堵。
廣都綺縠地，當念珠還浦。
惟廉可立身，勿使嗟供虜。
足亭张康节南亭也台数尺亭在其上
作者：李廌
朝代：宋

人生天地间，海中一浮沤。欲求无厌心，无乃不胜求。知足有真乐，不然多悔尤。浅儒急名誉，夸人矜智谋。语默偕蟪蛄，生死等蜉蝣。不如知足者，澹然乐忘忧。袖手阅万变，默坐观九州。众舍吾独存，同波终异流。君看至足处，无得亦无修。万物固皆备，反照靡不周。昧者彊务外，巧伪日向偷。昔饥止愿饱，既饱思膳羞。昔寒止愿温，既温思狐裘。非徒漫自苦，动辄成赘疣。相圃有足亭，可见好善优。公孙皆秉哲，克念践先猷。欲种岂弟德，求异恩泽侯。秀岭耸苍玦，寒溪摇翠钩。云传邓林雨，月送沧浪秋。晓暝竹烟暗，午薰花气浮。凉飔泛南荣，返照过东畴。所遇皆可乐，觞咏友浮丘。岂必朝玄圃，弭节夕瀛洲。永怀树亭意，足焉此优游。
足亭张康节南亭也台数尺亭在其上
作者：李廌
朝代：宋

人生天地间，海中一浮沤。
欲求无厌心，无乃不胜求。
知足有真乐，不然多悔尤。
浅儒急名誉，夸人矜智谋。
语默偕蟪蛄，生死等蜉蝣。
不如知足者，澹然乐忘忧。
袖手阅万变，默坐观九州。
众舍吾独存，同波终异流。
君看至足处，无得亦无修。
万物固皆备，反照靡不周。
昧者彊务外，巧僞日嚮偷。
昔饥止愿饱，既饱思膳羞。
昔寒止愿温，既温思狐裘。
非徒漫自苦，动辄成赘疣。
相圃有足亭，可见好善优。
公孙皆秉哲，克念践先猷。
欲种岂弟德，求异恩泽侯。
秀岭耸苍玦，寒溪摇翠鈎。
云传邓林雨，月送沧浪秋。
晓暝竹烟暗，午熏花气浮。
凉飔泛南荣，返照过东畴。
所遇皆可乐，觞咏友浮丘。
岂必朝玄圃，弭节夕瀛洲。
永怀树亭意，足焉此优游。
足亭張康節南亭也臺數尺亭在其上
作者：李廌
朝代：宋

人生天地間，海中一浮漚。
欲求無厭心，無乃不勝求。
知足有真樂，不然多悔尤。
淺儒急名譽，夸人矜智謀。
語默偕蟪蛄，生死等蜉蝣。
不如知足者，澹然樂忘憂。
袖手閱萬變，默坐觀九州。
衆舍吾獨存，同波終異流。
君看至足處，無得亦無修。
萬物固皆備，反照靡不周。
昧者彊務外，巧僞日嚮偷。
昔饑止願飽，既飽思膳羞。
昔寒止願溫，既溫思狐裘。
非徒漫自苦，動輒成贅疣。
相圃有足亭，可見好善優。
公孫皆秉哲，克念踐先猷。
欲種豈弟德，求異恩澤侯。
秀嶺聳蒼玦，寒溪摇翠鈎。
雲傳鄧林雨，月送滄浪秋。
曉暝竹烟暗，午薰花氣浮。
凉颸泛南榮，返照過東疇。
所遇皆可樂，觴詠友浮丘。
豈必朝玄圃，弭節夕瀛洲。
永懷樹亭意，足焉此優游。
边城四时曲送盛玮东玉之官平凉
作者：李廌
朝代：宋
体裁：古风

边城冬，日日黄埃飞朔风。葱岭雪深埋古道，河岸冰厚与天通。可汗牙帐青海东，壮士卷甲趋奇功。公孙卿材名将种，横槊赋诗海涛涌。作吏宜思故家勇，早取灵盐隶秦陇。
过具茨诸山始达嵩少
作者：李廌
朝代：宋

初踰千峰时，千峰各呈秀。抵兹嵩高前，始觉众山陋。恃此一柱力，天地敢分剖。四维既张弛，穹壤托高厚。卿云幂上国，秀色连楚薮。众峰无耸峭，配此真培塿。固将倍十百，何止吞八九。余身一草木，乃欲擅去取。出类复何言，聊贻涧滨叟。
过具茨诸山始达嵩少
作者：李廌
朝代：宋

初踰千峰时，千峰各呈秀。抵兹嵩高前，始觉众山陋。恃此一柱力，天地敢分剖。四维既张弛，穹壤托高厚。卿云羃上国，秀色连楚薮。众峰无耸峭，配此真培塿。固将倍十百，何止吞八九。余身一草木，乃欲擅去取。出类复何言，聊贻涧滨叟。
过具茨诸山始达嵩少
作者：李廌
朝代：宋

初踰千峰时，千峰各呈秀。
抵兹嵩高前，始觉众山陋。
恃此一柱力，天地敢分剖。
四维既张弛，穹壤託高厚。
卿云羃上国，秀色连楚薮。
众峰无耸峭，配此真培塿。
固将倍十百，何止吞八九。
余身一草木，乃欲擅去取。
出类復何言，聊贻涧滨叟。
过昆阳城
作者：李廌
朝代：宋

昆阳城下黍苗稀，寂历荒墟隐翠微。远想笼蛇方斗野，解驱虎豹使成围。乌知将拥河流断，定喜能令屋瓦飞。白水真人今物化，舂陵惟有荷锄归。
过昆阳城
作者：李廌
朝代：宋

昆阳城下黍苗稀，寂历荒墟隐翠微。远想龙蛇方斗野，解驱虎豹使成围。乌知将拥河流断，定喜能令屋瓦飞。白水真人今物化，舂陵惟有荷锄归。
过昆阳城
作者：李廌
朝代：宋

昆阳城下黍苗稀，寂历荒墟隠翠微。
远想龙蛇方斗野，解驱虎豹使成围。
乌知将拥河流断，定喜能令屋瓦飞。
白水真人今物化，舂陵惟有荷锄归。
过阎氏桥亭
作者：李廌
朝代：宋

绿芰红蕖照眼新，池塘风软起青苹。远山碧映重林暮，委径香传别洞春。五月独为长道客，沧浪自有濯缨人。谁知雅意在丘壑，惭对箕嵩愧路尘。
过阎氏桥亭
作者：李廌
朝代：宋

绿芰红蕖照眼新，池塘风软起青蘋。远山碧映重林暮，委径香传别洞春。五月独为长道客，沧浪自有濯缨人。谁知雅意在丘壑，惭对箕嵩愧路尘。
送元勋不伐侍亲之官泉南八首
作者：李廌
朝代：宋

卷中识尽古来人，笔下文章日日新。万里从亲海边县，要令南国见麒麟。君房言语妙知名，元凯春秋癖已成。作者风流公莫让，要令江海听文鸣。看罢吴山看越山，一帆千里玩风澜。令人颇忆羊裘老，为钓桐庐七里滩。解知身世两鸿毛，肯羡一钩连六鳌。有口惟宜醉醇酒，时时痛饮读离骚。梅雨晴时荔子丹，绛囊青幄共檀栾。按图读谱尝珍品，大胜关西苜蓿盘。泉南南浦是南溟，瘴雾熏人不用醒。想对文书搔首罢，刺桐花下学兰亭。瓯闽接壤气多同，只恐泉南有飓风。撅虹见时定翻海，禦寒裘褐要重重。粤藤玉板泽于脂，歙婺隃糜理胜犀。归日锦囊诗几许，七闽当有数千题。
送元勋不伐侍亲之官泉南八首
作者：李廌
朝代：宋

泉南南蒲是南溟，瘴雾熏人不用醒。
想对文书搔首罢，刺桐花下学兰亭。
送元勋不伐侍亲之官泉南八首·其一
作者：李廌
朝代：宋
体裁：七言绝句

卷中识尽古来人，笔下文章日日新。万里从亲海边县，要令南国见麒麟。
送元勋不伐侍亲之官泉南八首·其七
作者：李廌
朝代：宋

瓯闽接壤气多同，只恐泉南有飓风。
撅虹见时定翻海，御寒裘褐要重重。
送元勋不伐侍亲之官泉南八首·其七
作者：李廌
朝代：宋

瓯闽接壤气多同，只恐泉南有飓风。撅虹见时定翻海，禦寒裘褐要重重。
送元勋不伐侍亲之官泉南八首·其三
作者：李廌
朝代：宋
体裁：七言绝句

看罢吴山看越山，一帆千里玩风澜。令人颇忆羊裘老，为钓桐庐七里滩。
送元勋不伐侍亲之官泉南八首·其二
作者：李廌
朝代：宋
体裁：七言绝句

君房言语妙知名，元凯春秋癖已成。作者风流公莫让，要令江海听文鸣。
送元勋不伐侍亲之官泉南八首·其五
作者：李廌
朝代：宋
体裁：七言绝句

梅雨晴时荔子丹，绛囊青幄共檀栾。按图读谱尝珍品，大胜关西苜蓿盘。
送元勋不伐侍亲之官泉南八首·其八
作者：李廌
朝代：宋
体裁：七言绝句

粤藤玉板泽于脂，歙婺隃糜理胜犀。归日锦囊诗几许，七闽当有数千题。
送元勋不伐侍亲之官泉南八首·其六
作者：李廌
朝代：宋
体裁：七言绝句

泉南南浦是南溟，瘴雾熏人不用醒。想对文书搔首罢，刺桐花下学兰亭。
送元勋不伐侍亲之官泉南八首·其四
作者：李廌
朝代：宋

解知身世两鸿毛，肯羡一鈎连六鰲。
有口惟宜醉醇酒，时时痛饮读离骚。
送元勋不伐侍亲之官泉南八首·其四
作者：李廌
朝代：宋
体裁：七言绝句

解知身世两鸿毛，肯羡一钩连六鳌。有口惟宜醉醇酒，时时痛饮读离骚。
送元勛不伐侍親之官泉南八首·其一
作者：李廌
朝代：宋

卷中識盡古來人，筆下文章日日新。
萬里從親海邊縣，要令南國見麒麟。
送元勛不伐侍親之官泉南八首·其七
作者：李廌
朝代：宋

甌閩接壤氣多同，只恐泉南有颶風。
撅虹見時定翻海，禦寒裘褐要重重。
送元勛不伐侍親之官泉南八首·其三
作者：李廌
朝代：宋

看罷吳山看越山，一帆千里玩風瀾。
令人頗憶羊裘老，爲釣桐廬七里灘。
送元勛不伐侍親之官泉南八首·其二
作者：李廌
朝代：宋

君房言語妙知名，元凱春秋癖已成。
作者風流公莫讓，要令江海聽文鳴。
送元勛不伐侍親之官泉南八首·其五
作者：李廌
朝代：宋

梅雨晴時荔子丹，絳囊青幄共檀欒。
按圖讀譜嘗珍品，大勝關西苜蓿盤。
送元勛不伐侍親之官泉南八首·其八
作者：李廌
朝代：宋

粵藤玉板澤於脂，歙婺隃糜理勝犀。
歸日錦囊詩幾許，七閩當有數千題。
送元勛不伐侍親之官泉南八首·其六
作者：李廌
朝代：宋

泉南南浦是南溟，瘴霧熏人不用醒。
想對文書搔首罷，刺桐花下學蘭亭。
送元勛不伐侍親之官泉南八首·其四
作者：李廌
朝代：宋

解知身世兩鴻毛，肯羨一鈎連六鰲。
有口惟宜醉醇酒，時時痛飲讀離騷。
送元圣庾县丞之官泉南
作者：李廌
朝代：宋

漫郎老猗玗，紫芝于蒍于。二元皆国器，位卑德有余。嗟公有祖德，官况复不如。平生志引大，英爽凌太虚。胸中有武库，罗列千卷书。攘臂班马间，岂但突黄初。谓宜在妙龄，持橐承明庐。何为沉下僚，蹭蹬青云途。三谓南遭选，雪霜稍侵须。又佩墨绶去，不得黄纸除。怜公批敕手，乃判税与租。阅世悟休戚，胜负如枭卢。达人自通脱，於何较锱铢。平治不平气，俛仰自走趋。刚忍素所遇，时乃烈丈夫。南安极南粤，控带荆与吴。南涯即沧海，北渡竟重湖。回首望嵩颍，邈焉天一隅。南州例卑湿，海错富虫鱼。作客万里外，善保千金躯。加餐慎兴寝，三年赋归欤。故园有老伴，林下要为娱。
送元圣庾县丞之官泉南
作者：李廌
朝代：宋

漫郎老猗玗，紫芝于蒍于。
二元皆国器，位卑德有余。
嗟公有祖德，官况復不如。
平生志引大，英爽凌太虚。
胸中有武库，罗列千卷书。
攘臂班马间，岂但突黄初。
谓宜在妙龄，持橐承明庐。
何为沉下僚，蹭蹬青云途。
三调南曹选，雪霜稍侵鬚。
又佩墨绶去，不得黄纸除。
怜公批敕手，乃判税与租。
阅世悟休戚，胜负如枭卢。
达人自通脱，于何较锱铢。
平治不平气，俛仰自走趋。
刚忍素所遇，时乃烈丈夫。
南安极南粤，控带荆与吴。
南涯即沧海，北渡竟重湖。
回首望嵩颍，邈焉天一隅。
南州例卑湿，海错富虫鱼。
作客万里外，善保千金躯。
加餐慎兴寝，三年赋归欤。
故园有老伴，林下要为娱。
送元圣庾县丞之官泉南
作者：李廌
朝代：宋

漫郎老猗玗，紫芝于蔿于。二元皆国器，位卑德有馀。嗟公有祖德，官况复不如。平生志引大，英爽凌太虚。胸中有武库，罗列千卷书。攘臂班马间，岂但突黄初。谓宜在妙龄，持橐承明庐。何为沉下僚，蹭蹬青云途。三调南曹选，雪霜稍侵须。又佩墨绶去，不得黄纸除。怜公批敕手，乃判税与租。阅世悟休戚，胜负如枭卢。达人自通脱，于何较锱铢。平治不平气，俛仰自走趋。刚忍素所遇，时乃烈丈夫。南安极南粤，控带荆与吴。南涯即沧海，北渡竟重湖。回首望嵩颍，邈焉天一隅。南州例卑湿，海错富虫鱼。作客万里外，善保千金躯。加餐慎兴寝，三年赋归欤。故园有老伴，林下要为娱。
送元聖庾縣丞之官泉南
作者：李廌
朝代：宋

漫郎老猗玗，紫芝于蒍于。
二元皆國器，位卑德有餘。
嗟公有祖德，官况復不如。
平生志引大，英爽凌太虛。
胸中有武庫，羅列千卷書。
攘臂班馬間，豈但突黄初。
謂宜在妙齡，持橐承明廬。
何爲沉下僚，蹭蹬青雲途。
三調南曹選，雪霜稍侵鬚。
又佩墨綬去，不得黄紙除。
憐公批敕手，乃判稅與租。
閱世悟休戚，勝負如梟盧。
達人自通脫，於何較錙銖。
平治不平氣，俛仰自走趨。
剛忍素所遇，時乃烈丈夫。
南安極南粵，控带荆與吳。
南涯即滄海，北渡竟重湖。
回首望嵩潁，邈焉天一隅。
南州例卑濕，海錯富蟲魚。
作客萬里外，善保千金軀。
加餐慎興寢，三年賦歸歟。
故園有老伴，林下要爲娛。
送李德載公輔之宣城王子敏遹之寧陵秦少章之仁和
作者：李廌
朝代：宋

先生位管轄，四海在陶鈞。
顧我門牆士，於焉益情親。
睠言給鼎味，旨酒侑芳珍。
粲粲春服成，暮春及佳辰。
載詠先生道，興懷感昔人。
三子果藝達，從政宜牧民。
維舟萬里流，喜色照通津。
廌也不速肖，農圃老此身。
同門各鶱翥，索居獨離羣。
諸公廊廟器，行當策高勛。
念此今日歡，無忘病且貧。
結駟儻肯顧，促車清潁濱。
送李德载公辅之宣城王子敏遹之宁陵秦少章之
作者：李廌
朝代：宋

先生位管辖，四海在陶钧。
顾我门墙士，於焉益情亲。
睠言给鼎味，旨酒侑芳珍。
粲粲春服成，暮春及佳辰。
载咏先生道，兴怀感昔人。
三子果艺达，从政宜牧民。
维舟万里流，喜色照通津。
廌也不速肖，农圃老此身。
同门各骞翥，索居独离群。
诸公廊庙器，行当策高勋。
念此今日欢，无忘病且贫。
结驷傥肯顾，促车清颍滨。
送李德载公辅之宣城王子敏遹之宁陵秦少章之仁和
作者：李廌
朝代：宋

先生位管辖，四海在陶钧。顾我门墙士，于焉益情亲。眷言给鼎味，旨酒侑芳珍。粲粲春服成，暮春及佳辰。载咏先生道，兴怀感昔人。三子果艺达，从政宜牧民。维舟万里流，喜色照通津。廌也不速肖，农圃老此身。同门各鶱翥，索居独离群。诸公廊庙器，行当策高勋。念此今日欢，无忘病且贫。结驷傥肯顾，促车清颍滨。
送李德载公辅之宣城王子敏遹之宁陵秦少章之仁和
作者：李廌
朝代：宋

先生位管辖，四海在陶钧。
顾我门墙士，于焉益情亲。
睠言给鼎味，旨酒侑芳珍。
粲粲春服成，暮春及佳辰。
载咏先生道，兴怀感昔人。
三子果艺达，从政宜牧民。
维舟万里流，喜色照通津。
廌也不速肖，农圃老此身。
同门各鶱翥，索居独离羣。
诸公廊庙器，行当策高勋。
念此今日欢，无忘病且贫。
结驷傥肯顾，促车清颍滨。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首
作者：李廌
朝代：宋

至人本无我，与世初无方。彊从金銮游，聊用示行藏。忠清秉全德，日月可争光。振衣千载上，临世濯沧浪。至人孰可测，跨世富英量。千龄遘治运，万古真遐想。三台接布武，万乘拱函丈。辞荣明光殿，乞身青天上。世人期公浅，云是真谪仙。愿公老台鼎，白首冠貂蝉。为之乃固有，弗为愈知贤。清风不可挹，高高薄云天。纷纷竞干禄，汩汩第谋身。先生独任重，忧道仍忧民。精诚贯白日，孤忠横北辰。求之千载上，古亦鲜若人。平生史鳅直，往岁展禽黜。青衫窜长沙，华鬓谒宣室。重光照八极，命世真贤出。奈何江湖去，独为苍生恤。道德富瀛海，百谷输浩渺。云梦吞什伯，坐映黄陂小。斯文再炳蔚，精义凌缥缈。典谟追灏噩，协气充四表。周公非汲汲，仲尼岂皇皇。吾道无若人，孰能相维纲。古今异伦轨，英风自相望。下民今喁喁，造物太茫茫。造物虽茫茫，至人自嚣嚣。虽稽具瞻意，欲全千仞高。富贵一敝屣，功名两鸿毛。独知退为乐，可怜夸者劳。公去吾道辱，公来吾道荣。生民系休戚，国势随重轻。先生如九鼎，坐折奸宄萌。天如欲平治，用舍若为情。先生如蓍龟，万事可告犹。勋业轻黄屋，得贤方解忧。念昔汇征日，民瘼庶有瘳。莫赋归去来，衮衣或能留。吴越控岛夷，东南一都会。淫风旧倡靡，懦俗无慷慨。除弊在躬行，报政可立待。类非俗吏能，千龄树遗爱。迩臣均劳逸，方面乃毗倚。细人怙权宠，补外习为耻。馀杭股肱郡，湖山真信美。意雅如望之，肯效倪若水。小人虽嗜学，岁月空屡勤。同门尽鸳鸾，登瀛校书芸。嗟余老西河，索居久离群。从龙从上下，愧彼油油云。四海李元礼，龙门多俊良。英英郭有道，一揖遂生光。画鹢凌云波，仙舟水云乡。此心徒皦皦，千里共苍苍。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其一
作者：李廌
朝代：宋
体裁：古风

至人本无我，与世初无方。彊从金銮游，聊用示行藏。忠清秉全德，日月可争光。振衣千载上，临世濯沧浪。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其一〇
作者：李廌
朝代：宋

先生如蓍龟，万事可告犹。
勋业轻黄屋，得贤方解忧。
念昔彙征日，民瘼庶有瘳。
莫赋归去来，衮衣或能留。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其一三
作者：李廌
朝代：宋

小人虽嗜学，岁月空屡勤。
同门尽鸳鸾，登瀛校书芸。
嗟余老西河，索居久离羣。
从龙从上下，愧彼油油云。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其一二
作者：李廌
朝代：宋

迩臣均劳逸，方面乃毗倚。
细人怙权宠，补外习为耻。
余杭股肱郡，湖山真信美。
意雅如望之，肯效倪若水。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其七
作者：李廌
朝代：宋
体裁：古风

周公非汲汲，仲尼岂皇皇。吾道无若人，孰能相维纲。古今异伦轨，英风自相望。下民今喁喁，造物太茫茫。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其三
作者：李廌
朝代：宋
体裁：古风

世人期公浅，云是真谪仙。愿公老台鼎，白首冠貂蝉。为之乃固有，弗为愈知贤。清风不可挹，高高薄云天。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其九
作者：李廌
朝代：宋

公去吾道辱，公来吾道荣。生民系休戚，国势随重轻。先生如九鼎，坐折奸宄萌。天如欲平治，用舍若为情。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其九
作者：李廌
朝代：宋

公去吾道辱，公来吾道荣。
生民繫休戚，国势随重轻。
先生如九鼎，坐折姦宄萌。
天如欲平治，用舍若为情。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其二
作者：李廌
朝代：宋
体裁：古风

至人孰可测，跨世富英量。千龄遘治运，万古真遐想。三台接布武，万乘拱函丈。辞荣明光殿，乞身青天上。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其五
作者：李廌
朝代：宋
体裁：古风

平生史鰌直，往岁展禽黜。青衫窜长沙，华鬓谒宣室。重光照八极，命世真贤出。奈何江湖去，独为苍生恤。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其五
作者：李廌
朝代：宋

平生史鳅直，往岁展禽黜。青衫窜长沙，华鬓谒宣室。重光照八极，命世真贤出。奈何江湖去，独为苍生恤。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其八
作者：李廌
朝代：宋
体裁：古风

造物虽茫茫，至人自嚣嚣。虽稽具瞻意，欲全千仞高。富贵一敝屣，功名两鸿毛。独知退为乐，可怜夸者劳。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其六
作者：李廌
朝代：宋
体裁：古风

道德富瀛海，百谷输浩渺。云梦吞什伯，坐映黄陂小。斯文再炳蔚，精义凌缥缈。典谟追灏噩，协气充四表。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其十
作者：李廌
朝代：宋

先生如蓍龟，万事可告犹。勋业轻黄屋，得贤方解忧。念昔汇征日，民瘼庶有瘳。莫赋归去来，衮衣或能留。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其十一
作者：李廌
朝代：宋
体裁：古风

吴越控岛夷，东南一都会。淫风旧倡靡，懦俗无慷慨。除弊在躬行，报政可立待。类非俗吏能，千龄树遗爱。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其十三
作者：李廌
朝代：宋

小人虽嗜学，岁月空屡勤。同门尽鸳鸾，登瀛校书芸。嗟余老西河，索居久离群。从龙从上下，愧彼油油云。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其十二
作者：李廌
朝代：宋

迩臣均劳逸，方面乃毗倚。细人怙权宠，补外习为耻。馀杭股肱郡，湖山真信美。意雅如望之，肯效倪若水。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其十四
作者：李廌
朝代：宋
体裁：古风

四海李元礼，龙门多俊良。英英郭有道，一揖遂生光。画鹢凌云波，仙舟水云乡。此心徒皦皦，千里共苍苍。
送杭州使君苏内相先生某用先生旧诗方丈仙人出渺茫高情犹爱水云乡为韵作古诗十四首·其四
作者：李廌
朝代：宋
体裁：古风

纷纷竞干禄，汩汩第谋身。先生独任重，忧道仍忧民。精诚贯白日，孤忠横北辰。求之千载上，古亦鲜若人。
送杭州使君蘇內相先生某用先生舊詩方丈仙人出渺茫高情猶愛水雲鄉爲韵作古詩十四首·其一
作者：李廌
朝代：宋

至人本無我，與世初無方。
彊從金鑾游，聊用示行藏。
忠清秉全德，日月可爭光。
振衣千載上，臨世濯滄浪。
送杭州使君蘇內相先生某用先生舊詩方丈仙人出渺茫高情猶愛水雲鄉爲韵作古詩十四首·其一〇
作者：李廌
朝代：宋

先生如蓍龜，萬事可告猶。
勳業輕黄屋，得賢方解憂。
念昔彙征日，民瘼庶有瘳。
莫賦歸去來，衮衣或能留。
送杭州使君蘇內相先生某用先生舊詩方丈仙人出渺茫高情猶愛水雲鄉爲韵作古詩十四首·其一一
作者：李廌
朝代：宋

吳越控島夷，東南一都會。
淫風舊倡靡，懦俗無慷慨。
除弊在躬行，報政可立待。
類非俗吏能，千齡樹遺愛。
送杭州使君蘇內相先生某用先生舊詩方丈仙人出渺茫高情猶愛水雲鄉爲韵作古詩十四首·其一三
作者：李廌
朝代：宋

小人雖嗜學，歲月空屢勤。
同門盡鴛鸞，登瀛校書芸。
嗟余老西河，索居久離羣。
從龍從上下，愧彼油油雲。
送杭州使君蘇內相先生某用先生舊詩方丈仙人出渺茫高情猶愛水雲鄉爲韵作古詩十四首·其一二
作者：李廌
朝代：宋

邇臣均勞逸，方面乃毗倚。
細人怙權寵，補外習爲恥。
餘杭股肱郡，湖山真信美。
意雅如望之，肯效倪若水。
送杭州使君蘇內相先生某用先生舊詩方丈仙人出渺茫高情猶愛水雲鄉爲韵作古詩十四首·其一四
作者：李廌
朝代：宋

四海李元禮，龍門多俊良。
英英郭有道，一揖遂生光。
畫鷁凌雲波，仙舟水雲鄉。
此心徒皦皦，千里共蒼蒼。
送杭州使君蘇內相先生某用先生舊詩方丈仙人出渺茫高情猶愛水雲鄉爲韵作古詩十四首·其七
作者：李廌
朝代：宋

周公非汲汲，仲尼豈皇皇。
吾道無若人，孰能相維綱。
古今異倫軌，英風自相望。
下民今喁喁，造物太茫茫。
送杭州使君蘇內相先生某用先生舊詩方丈仙人出渺茫高情猶愛水雲鄉爲韵作古詩十四首·其三
作者：李廌
朝代：宋

世人期公淺，云是真謫仙。
願公老台鼎，白首冠貂蟬。
爲之乃固有，弗爲愈知賢。
清風不可挹，高高薄雲天。
送杭州使君蘇內相先生某用先生舊詩方丈仙人出渺茫高情猶愛水雲鄉爲韵作古詩十四首·其九
作者：李廌
朝代：宋

公去吾道辱，公來吾道榮。
生民繫休戚，國勢隨重輕。
先生如九鼎，坐折姦宄萌。
天如欲平治，用舍若爲情。
送杭州使君蘇內相先生某用先生舊詩方丈仙人出渺茫高情猶愛水雲鄉爲韵作古詩十四首·其二
作者：李廌
朝代：宋

至人孰可測，跨世富英量。
千齡遘治運，萬古真遐想。
三台接布武，萬乘拱函丈。
辭榮明光殿，乞身青天上。
送杭州使君蘇內相先生某用先生舊詩方丈仙人出渺茫高情猶愛水雲鄉爲韵作古詩十四首·其五
作者：李廌
朝代：宋

平生史鰌直，往歲展禽黜。
青衫竄長沙，華鬢謁宣室。
重光照八極，命世真賢出。
奈何江湖去，獨爲蒼生卹。
送杭州使君蘇內相先生某用先生舊詩方丈仙人出渺茫高情猶愛水雲鄉爲韵作古詩十四首·其八
作者：李廌
朝代：宋

造物雖茫茫，至人自囂囂。
雖稽具瞻意，欲全千仞高。
富貴一敝屣，功名兩鴻毛。
獨知退爲樂，可憐夸者勞。
送杭州使君蘇內相先生某用先生舊詩方丈仙人出渺茫高情猶愛水雲鄉爲韵作古詩十四首·其六
作者：李廌
朝代：宋

道德富瀛海，百谷輸浩渺。
雲夢吞什伯，坐映黄陂小。
斯文再炳蔚，精義凌縹緲。
典謨追灝噩，協氣充四表。
送杭州使君蘇內相先生某用先生舊詩方丈仙人出渺茫高情猶愛水雲鄉爲韵作古詩十四首·其四
作者：李廌
朝代：宋

紛紛競干祿，汩汩第謀身。
先生獨任重，憂道仍憂民。
精誠貫白日，孤忠橫北辰。
求之千載上，古亦鮮若人。
送王仲求
作者：李廌
朝代：宋

飄風非焚輪，觸石生孤雲。
逍遙王真人，行行傲世紛。
齋戒斷葷臭，日誦浮屠文。
敝袍遊江海，耻與狐貉羣。
吐納全真氣，鬢髮垂如銀。
十年臨池學，自許登右軍。
謙謙卑自牧，處約人皆忻。
扁舟忽云徂，欲扳心殷殷。
丈夫重訣別，兒女徒云云。
常聞釋氏說，精進在慇懃。
紅塵易汩沒，跋涉憊力筋。
不如巢華山，修煉如老君。
送王仲求
作者：李廌
朝代：宋

飘风非焚轮，触石生孤云。
逍遥王真人，行行傲世纷。
斋戒断荤臭，日诵浮屠文。
敝袍游江海，耻与狐貉羣。
吐纳全真气，鬓髮垂如银。
十年临池学，自许登右军。
谦谦卑自牧，处约人皆忻。
扁舟忽云徂，欲扳心殷殷。
丈夫重诀别，儿女徒云云。
常闻释氏说，精进在慇懃。
红尘易汩没，跋涉惫力筋。
不如巢华山，修炼如老君。
送王仲求
作者：李廌
朝代：宋

飘风非焚轮，触石生孤云。逍遥王真人，行行傲世纷。斋戒断荤臭，日诵浮屠文。敝袍游江海，耻与狐貉群。吐纳全真气，鬓发垂如银。十年临池学，自许登右军。谦谦卑自牧，处约人皆忻。扁舟忽云徂，欲扳心殷殷。丈夫重诀别，儿女徒云云。常闻释氏说，精进在慇勤。红尘易汩没，跋涉惫力筋。不如巢华山，修炼如老君。
送秦少章
作者：李廌
朝代：宋

建勋各有志，而我齿已疏。
除书喜之子，试吏东海隅。
满怀贮忠义，陈编陋严徐。
平生困末路，龙蠖意不舒。
定交青云表，凛凛国士徒。
执颜肯顾我，曾未鄙非夫。
破愁有斯人，我邻知不孤。
危言解补天，决折已非图。
成名聊尔尔，国器自时须。
收功从兹始，良骥骛修途。
开樽稍黔突，惭愧饭与刍。
闭户待子归，看我所着书。
送秦少章
作者：李廌
朝代：宋
体裁：古风

建勋各有志，而我齿已疏。除书喜之子，试吏东海隅。满怀贮忠义，陈编陋严徐。平生困末路，龙蠖意不舒。定交青云表，凛凛国士徒。执颜肯顾我，曾未鄙非夫。破愁有斯人，我邻知不孤。危言解补天，决折已非图。成名聊尔尔，国器自时须。收功从兹始，良骥骛修途。开樽稍黔突，惭愧饭与刍。闭户待子归，看我所著书。
送秦少章
作者：李廌
朝代：宋

建勳各有志，而我齒已疏。
除書喜之子，試吏東海隅。
滿懷貯忠義，陳編陋嚴徐。
平生困末路，龍蠖意不舒。
定交青雲表，凜凜國士徒。
執顔肯顧我，曾未鄙非夫。
破愁有斯人，我鄰知不孤。
危言解補天，决折已非圖。
成名聊爾爾，國器自時須。
收功從茲始，良驥騖修途。
開樽稍黔突，慚愧飯與芻。
閉戶待子歸，看我所著書。
送苏伯达之官西安七首
作者：李廌
朝代：宋

好去西安苏县丞，千年求友近严陵。江山如彼君如此，正似玉壶寒露冰。湖山主人玉堂客，尔来华发故应多。安石虽云江海士，元元苍生将奈何。苦忆君家两惠连，楼居应作水中仙。静看河畔青青草，应有池塘春梦篇。问讯东海秦钓客，尔来闻已霸风骚。缗明饵香我知愧，愧尔一钩连六鳌。寄语松陵与太湖，烟波风月尔何如。故时景物应如昔，复有当年张翰无。横江一苇听潮来，江月飞霜落酒杯。寄语钱唐江上月，可怜寂寞照潮回。千里隋堤榆柳风，轻花薄荚正冥濛。离情解逐仙舟去，欲过三江震泽东。
送苏伯达之官西安七首·其一
作者：李廌
朝代：宋
体裁：七言绝句

好去西安苏县丞，千年求友近严陵。江山如彼君如此，正似玉壶寒露冰。
送苏伯达之官西安七首·其七
作者：李廌
朝代：宋

千里隋堤榆柳风，轻花薄荚正冥濛。离情解逐仙舟去，欲过三江震泽东。
送苏伯达之官西安七首·其七
作者：李廌
朝代：宋

千里隋堤榆柳风，轻花薄荚正冥蒙。离情解逐仙舟去，欲过三江震泽东。
送苏伯达之官西安七首·其三
作者：李廌
朝代：宋
体裁：七言绝句

苦忆君家两惠连，楼居应作水中仙。静看河畔青青草，应有池塘春梦篇。
送苏伯达之官西安七首·其二
作者：李廌
朝代：宋

湖山主人玉堂客，尔来华发故应多。安石虽云江海士，元元苍生将奈何。
送苏伯达之官西安七首·其二
作者：李廌
朝代：宋

湖山主人玉堂客，尔来华髮故应多。
安石虽云江海士，元元苍生将奈何。
送苏伯达之官西安七首·其五
作者：李廌
朝代：宋

寄语松陵与太湖，烟波风月尔何如。故时景物应如昔，复有当年张翰无。
送苏伯达之官西安七首·其五
作者：李廌
朝代：宋

寄语松陵与太湖，烟波风月尔何如。
故时景物应如昔，復有当年张翰无。
送苏伯达之官西安七首·其六
作者：李廌
朝代：宋

横江一苇听潮来，江月飞霜落酒杯。寄语钱唐江上月，可怜寂寞照潮回。
送苏伯达之官西安七首·其六
作者：李廌
朝代：宋

横江一苇听潮来，江月飞霜落酒杯。
寄语钱唐江上月，可怜寂寞照潮迴。
送苏伯达之官西安七首·其四
作者：李廌
朝代：宋

问讯东海秦钓客，尔来闻已霸风骚。
缗明饵香我知愧，愧尔一鈎连六鰲。
送苏伯达之官西安七首·其四
作者：李廌
朝代：宋

问讯东海秦钓客，尔来闻已霸风骚。缗明饵香我知愧，愧尔一钩连六鳌。
送苏伯达之官西安七首和陈恬思其叔子思有书斋在山中二首·其一
作者：李廌
朝代：宋
体裁：七言绝句

古寺愔愔映夕岑，谷风凄劲触霜林。曩时蕙帐知何处，不见山人来苦吟。
送蘇伯達之官西安七首·其一
作者：李廌
朝代：宋

好去西安蘇縣丞，千年求友近嚴陵。
江山如彼君如此，正似玉壺寒露冰。
送蘇伯達之官西安七首·其七
作者：李廌
朝代：宋

千里隋堤榆柳風，輕花薄莢正冥濛。
離情解逐仙舟去，欲過三江震澤東。
送蘇伯達之官西安七首·其三
作者：李廌
朝代：宋

苦憶君家兩惠連，樓居應作水中仙。
靜看河畔青青草，應有池塘春夢篇。
送蘇伯達之官西安七首·其二
作者：李廌
朝代：宋

湖山主人玉堂客，爾來華髮故應多。
安石雖云江海士，元元蒼生將奈何。
送蘇伯達之官西安七首·其五
作者：李廌
朝代：宋

寄語松陵與太湖，烟波風月爾何如。
故時景物應如昔，復有當年張翰無。
送蘇伯達之官西安七首·其六
作者：李廌
朝代：宋

橫江一葦聽潮來，江月飛霜落酒盃。
寄語錢唐江上月，可憐寂寞照潮迴。
送蘇伯達之官西安七首·其四
作者：李廌
朝代：宋

問訊東海秦釣客，爾來聞已霸風騷。
緡明餌香我知愧，愧爾一鈎連六鰲。
送霍子侔还都
作者：李廌
朝代：宋

真人造区夏，民瘼傒以苏。
戎衣振不格，力举覆地盂。
桓桓神武威，自信人未孚。
当年羣啸聚，剑立犹称孤。
天旋地机转，旷谷吹埙竽。
曈曈东方日，扬光扶桑隅。
文明烛无疆，煌煌中天衢。
曾孙太平君，稽古追唐虞。
求贤用吉士，隠沦来真儒。
股肱协帝躬，腹心怀良图。
庶事正絜矩，嘉言规典谟。
欲将醍醐酪，沾濯疡垢肤。
又虑天下事，学古太殊涂。
众说折圣经，丹青久将渝。
世称渊华者，春秋华实敷。
考之笃诚谌，荧熠皆穿窬。
况復口耳学，擿埴冥索途。
终身不知道，死矣如蟪蛄。
无心时雨化，蠲逖狂狷迂。
法言立定论，章章如璠瑜。
专经务笃实，使士知所趋。
欲皆抱道义，如孔丘之徒。
士各重良贵，岂若乘风鳬。
亦有倔彊辈，索足行深涂。
如经风过耳，不美七尺躯。
斯人虽云存，众昧不容诛。
振振文风声，得与帝载俱。
先生住毗陵，才望振国都。
时方尚雕虫，如紫色夺朱。
独专性命学，已与众欲殊。
穷年志专一，立节如仲舒。
几年困礼闱，舆议久已需。
锦衾烂絺帷，羁绊縻于菟。
满衣京洛尘，马病仆亦痡。
前年彤庭下，射策关雕弧。
如何扛鼎力，不胜举匹雏。
官卑府参军，知命安呜呼。
青云有伯乐，俯识千里驹。
锋断吹毛羽，气节凌辘轳。
究之性天遗，溟海不可𣂏。
遂言黼座前，此材诚楠楰。
方今构大厦，不可同朽株。
嘉言沃宸衷，顿首帝曰俞。
汝其姑试之，育士师东吴。
东州士气懦，劲草惟蓬蒌。
循循教不倦，启发亲持扶。
义方达远迩，来学皆奔驱。
瑞凤止美竹，飞翔鸣高梧。
贤哉师道尊，丘轲居鲁邾。
巍巍数仞墙，深邃不可踰。
宗庙百官富，不见空跿{⻊句}。
三年就傅训，弦诵惟歌歈。
或谓我自然，孰知如蒲卢。
济济榛楛茂，皇州忽云徂。
士民惜其去，夹毂争挽軥。
老叟遮道留，实篚携浆壶。
谓言感恩惠，成我妻与孥。
去矣不忍还，望尘犹懽呼。
尝闻有美玉，不琢邻碔砆。
美质逢利器，欲切惟锟鋘。
子时才力薄，治邑民欢娱。
季路在大国，止可治转输。
古有孟公绰，知宏才有余。
优于赵魏老，不可为大夫。
皇皇鲁圣人，道困将乘桴。
才单敢兼人，道蹇罹罿罦。
先生天与才，贯溟包五湖。
昔否今已亨，天扉有携揄。
行行近清秘，召见延英庐。
一言悟明主，钦哉帝云吁。
朕方在颍邸，乡誉时已怃。
何其数年间，下国犹劬劬。
朕意在教育，如芑生新畬。
往惟教东邦，朝野多美誉。
往矣勤勿怠，洁白相连茹。
或然何其嘉，宿愤得以摅。
上苟膺宠光，不日昇朝裾。
待诏金銮殿，着书文石渠。
不见颍阴叟，拖绅腰金鱼。
河湟少年将，五载登台枢。
送霍子侔还都
作者：李廌
朝代：宋

真人造区夏，民瘼傒以苏。戎衣振不格，力举覆地盂。桓桓神武威，自信人未孚。当年群啸聚，剑立犹称孤。天旋地机转，旷谷吹埙竽。曈曈东方日，扬光扶桑隅。文明烛无疆，煌煌中天衢。曾孙太平君，稽古追唐虞。求贤用吉士，隐沦来真儒。股肱协帝躬，腹心怀良图。庶事正絜矩，嘉言规典谟。欲将醍醐酪，沾濯疡垢肤。又虑天下事，学古太殊涂。众说折圣经，丹青久将渝。世称渊华者，春秋华实敷。考之笃诚谌，荧熠皆穿窬。况复口耳学，擿埴冥索途。终身不知道，死矣如蟪蛄。无心时雨化，蠲逖狂狷迂。法言立定论，章章如璠瑜。专经务笃实，使士知所趋。欲皆抱道义，如孔丘之徒。士各重良贵，岂若乘风凫。亦有倔彊辈，索足行深涂。如经风过耳，不美七尺躯。斯人虽云存，众昧不容诛。振振文风声，得与帝载俱。先生住毗陵，才望振国都。时方尚雕虫，如紫色夺朱。独专性命学，已与众欲殊。穷年志专一，立节如仲舒。几年困礼闱，舆议久已需。锦衾烂絺帷，羁绊縻于菟。满衣京洛尘，马病仆亦痡。前年彤庭下，射策关彫弧。如何扛鼎力，不胜举匹雏。官卑府参军，知命安呜呼。青云有伯乐，俯识千里驹。锋断吹毛羽，气节凌辘轳。究之性天遗，溟海不可？。遂言黼座前，此材诚楠楰。方今搆大厦，不可同朽株。嘉言沃宸衷，顿首帝曰俞。汝其姑试之，育士师东吴。东州士气懦，劲草惟蓬蒌。循循教不倦，启发亲持扶。义方达远迩，来学皆奔驱。瑞凤止美竹，飞翔鸣高梧。贤哉师道尊，丘轲居鲁邾。巍巍数仞墙，深邃不可踰。宗庙百官富，不见空跿跔。三年就傅训，弦诵惟歌歈。或谓我自然，孰知如蒲卢。济济榛楛茂，皇州忽云徂。士民惜其去，夹毂争挽軥。老叟遮道留，实篚携浆壶。谓言感恩惠，成我妻与孥。去矣不忍还，望尘犹欢呼。尝闻有美玉，不琢邻珷玞。美质逢利器，欲切惟锟鋘。子时才力薄，治邑民欢娱。季路在大国，止可治转输。古有孟公绰，知宏才有馀。优于赵魏老，不可为大夫。皇皇鲁圣人，道困将乘桴。才单敢兼人，道蹇罹罿罦。先生天与才，贯溟包五湖。昔否今已亨，天扉有携揄。行行近清秘，召见延英庐。一言悟明主，钦哉帝云吁。朕方在颍邸，乡誉时已怃。何其数年间，下国犹劬劬。朕意在教育，如芑生新畬。往惟教东邦，朝野多美誉。往矣勤勿怠，洁白相连茹。或然何其嘉，宿愤得以摅。上苟膺宠光，不日升朝裾。待诏金銮殿，著书文石渠。不见颍阴叟，拖绅腰金鱼。河湟少年将，五载登台枢。
送霍子侔还都
作者：李廌
朝代：宋
体裁：古风

真人造区夏，民瘼傒以苏。戎衣振不格，力举覆地盂。桓桓神武威，自信人未孚。当年群啸聚，剑立犹称孤。天旋地机转，旷谷吹埙竽。曈曈东方日，扬光扶桑隅。文明烛无疆，煌煌中天衢。曾孙太平君，稽古追唐虞。求贤用吉士，隐沦来真儒。股肱协帝躬，腹心怀良图。庶事正絜矩，嘉言规典谟。欲将醍醐酪，沾濯疡垢肤。又虑天下事，学古太殊涂。众说折圣经，丹青久将渝。世称渊华者，春秋华实敷。考之笃诚谌，荧熠皆穿窬。况复口耳学，擿埴冥索途。终身不知道，死矣如蟪蛄。无心时雨化，蠲逖狂狷迂。法言立定论，章章如璠瑜。专经务笃实，使士知所趋。欲皆抱道义，如孔丘之徒。士各重良贵，岂若乘风凫。亦有倔彊辈，索足行深涂。如经风过耳，不美七尺躯。斯人虽云存，众昧不容诛。振振文风声，得与帝载俱。先生住毗陵，才望振国都。时方尚雕虫，如紫色夺朱。独专性命学，已与众欲殊。穷年志专一，立节如仲舒。几年困礼闱，舆议久已需。锦衾烂絺帷，羁绊縻于菟。满衣京洛尘，马病仆亦痡。前年彤庭下，射策关彫弧。如何扛鼎力，不胜举匹雏。官卑府参军，知命安呜呼。青云有伯乐，俯识千里驹。锋断吹毛羽，气节凌辘轳。究之性天遗，溟海不可�。遂言黼座前，此材诚楠楰。方今搆大厦，不可同朽株。嘉言沃宸衷，顿首帝曰俞。汝其姑试之，育士师东吴。东州士气懦，劲草惟蓬蒌。循循教不倦，启发亲持扶。义方达远迩，来学皆奔驱。瑞凤止美竹，飞翔鸣高梧。贤哉师道尊，丘轲居鲁邾。巍巍数仞墙，深邃不可踰。宗庙百官富，不见空跿跔。三年就傅训，弦诵惟歌歈。或谓我自然，孰知如蒲卢。济济榛楛茂，皇州忽云徂。士民惜其去，夹毂争挽軥。老叟遮道留，实篚携浆壶。谓言感恩惠，成我妻与孥。去矣不忍还，望尘犹欢呼。尝闻有美玉，不琢邻珷玞。美质逢利器，欲切惟锟鋘。子时才力薄，治邑民欢娱。季路在大国，止可治转输。古有孟公绰，知宏才有馀。优于赵魏老，不可为大夫。皇皇鲁圣人，道困将乘桴。才单敢兼人，道蹇罹罿罦。先生天与才，贯溟包五湖。昔否今已亨，天扉有携揄。行行近清秘，召见延英庐。一言悟明主，钦哉帝云吁。朕方在颍邸，乡誉时已怃。何其数年间，下国犹劬劬。朕意在教育，如芑生新畬。往惟教东邦，朝野多美誉。往矣勤勿怠，洁白相连茹。或然何其嘉，宿愤得以摅。上苟膺宠光，不日升朝裾。待诏金銮殿，著书文石渠。不见颍阴叟，拖绅腰金鱼。河湟少年将，五载登台枢。
送霍子侔还都
作者：李廌
朝代：宋

真人造区夏，民瘼傒以苏。戎衣振不格，力举覆地盂。桓桓神武威，自信人未孚。当年群啸聚，剑立犹称孤。天旋地机转，旷谷吹埙竽。瞳瞳东方日，扬光扶桑隅。文明烛无疆，煌煌中天衢。曾孙太平君，稽古追唐虞。求贤用吉士，隐沦来真儒。股肱协帝躬，腹心怀良图。庶事正絜矩，嘉言规典谟。欲将醍醐酪，沾濯疡垢肤。又虑天下事，学古太殊涂。众说折圣经，丹青久将渝。世称渊华者，春秋华实敷。考之笃诚谌，荧熠皆穿窬。况复口耳学，擿埴冥索途。终身不知道，死矣如蟪蛄。无心时雨化，蠲逖狂狷迂。法言立定论，章章如璠瑜。专经务笃实，使士知所趋。欲皆抱道义，如孔丘之徒。士各重良贵，岂若乘风凫。亦有倔强辈，索足行深涂。如经风过耳，不美七尺躯。斯人虽云存，众昧不容诛。振振文风声，得与帝载俱。先生住毗陵，才望振国都。时方尚雕虫，如紫色夺朱。独专性命学，已与众欲殊。穷年志专一，立节如仲舒。几年困礼闱，舆议久已需。锦衾烂絺帷，羁绊縻於菟。满衣京洛尘，马病仆亦痡。前年彤庭下，射策关雕弧。如何扛鼎力，不胜举匹雏。官卑府参军，知府安呜呼。青云有伯乐，俯识千里驹。锋断吹毛羽，气节凌辘轳。究之性天遗，溟海不可𣂏。遂言黼座前，此材诚楠楰。方今构大厦，不可同朽株。嘉言沃宸衷，顿首帝曰俞。汝其姑试之，育士师东吴。东州士气懦，劲草惟蓬蒌。循循教不倦，启发亲持扶。义方达远迩，来学皆奔驱。瑞凤止美竹，飞翔鸣高梧。贤哉师道尊，丘轲居鲁邾。巍巍数仞墙，深邃不可踰。宗庙百官富，不见空跿跔。三年就傅训，弦诵惟歌歈。或谓我自然，孰知如浦卢。济济榛楛茂，皇州忽云徂。士民惜其去，夹毂争挽軥。老叟遮道留，实篚携浆壶。谓言感恩惠，成我妻与孥。去矣不忍还，望尘犹懽呼。尝闻有美玉，不琢邻碔砆。美质逢利器，欲切惟锟鋘。子时才力薄，治邑民欢娱。季路在大国，止可治转输。古有孟公绰，知宏才有余。优于赵魏老，不可为大夫。皇皇鲁圣人，道困将乘桴。才单敢兼人，道蹇罹罿罦。先生天与才，贯溟包五湖。昔否今已亨，天扉有携揄。行行近清秘，召见延英庐。一言悟明主，钦哉帝云吁。朕方在颍邸，乡誉时已怃。何其数年间，下国犹劬劬。朕意在教育，如芑生新畲。往惟教东邦，朝野多美誉。往矣勤勿怠，洁白相连茹。或然何其嘉，宿愤得以摅。上苟膺宠光，不日升朝裾。待诏金銮殿，著书文石渠。不见颍阴叟，拖绅腰金鱼。河湟少年将，五载登台枢。
送霍子侔還都
作者：李廌
朝代：宋

真人造區夏，民瘼傒以蘇。
戎衣振不格，力舉覆地盂。
桓桓神武威，自信人未孚。
當年羣嘯聚，劍立猶稱孤。
天旋地機轉，曠谷吹塤竽。
曈曈東方日，揚光扶桑隅。
文明燭無疆，煌煌中天衢。
曾孫太平君，稽古追唐虞。
求賢用吉士，隠淪來真儒。
股肱協帝躬，腹心懷良圖。
庶事正絜矩，嘉言規典謨。
欲將醍醐酪，沾濯瘍垢膚。
又慮天下事，學古太殊塗。
衆說折聖經，丹青久將渝。
世稱淵華者，春秋華實敷。
考之篤誠諶，熒熠皆穿窬。
况復口耳學，擿埴冥索途。
終身不知道，死矣如蟪蛄。
無心時雨化，蠲逖狂狷迂。
法言立定論，章章如璠瑜。
專經務篤實，使士知所趨。
欲皆抱道義，如孔丘之徒。
士各重良貴，豈若乘風鳬。
亦有倔彊輩，索足行深涂。
如經風過耳，不美七尺軀。
斯人雖云存，衆昧不容誅。
振振文風聲，得與帝載俱。
先生住毗陵，才望振國都。
時方尚雕蟲，如紫色奪朱。
獨專性命學，已與衆欲殊。
窮年志專一，立節如仲舒。
幾年困禮闈，輿議久已需。
錦衾爛絺帷，羈絆縻於菟。
滿衣京洛塵，馬病僕亦痡。
前年彤庭下，射策關彫弧。
如何扛鼎力，不勝舉匹雛。
官卑府參軍，知命安嗚呼。
青雲有伯樂，俯識千里駒。
鋒斷吹毛羽，氣節凌轆轤。
究之性天遺，溟海不可𣂏。
遂言黼座前，此材誠楠楰。
方今搆大厦，不可同朽株。
嘉言沃宸衷，頓首帝曰俞。
汝其姑試之，育士師東吳。
東州士氣懦，勁草惟蓬蔞。
循循教不倦，啟發親持扶。
義方達遠邇，來學皆奔驅。
瑞鳳止美竹，飛翔鳴高梧。
賢哉師道尊，丘軻居魯邾。
巍巍數仞牆，深邃不可踰。
宗廟百官富，不見空跿{⻊句}。
三年就傅訓，弦誦惟歌歈。
或謂我自然，孰知如蒲盧。
濟濟榛楛茂，皇州忽云徂。
士民惜其去，夾轂爭挽軥。
老叟遮道留，實篚携漿壺。
謂言感恩惠，成我妻與孥。
去矣不忍還，望塵猶懽呼。
嘗聞有美玉，不琢鄰碔砆。
美質逢利器，欲切惟錕鋘。
子時才力薄，治邑民歡娛。
季路在大國，止可治轉輸。
古有孟公綽，知宏才有餘。
優于趙魏老，不可爲大夫。
皇皇魯聖人，道困將乘桴。
才單敢兼人，道蹇罹罿罦。
先生天與才，貫溟包五湖。
昔否今已亨，天扉有携揄。
行行近清秘，召見延英廬。
一言悟明主，欽哉帝云吁。
朕方在潁邸，鄉譽時已憮。
何其數年間，下國猶劬劬。
朕意在教育，如芑生新畬。
往惟教東邦，朝野多美譽。
往矣勤勿怠，潔白相連茹。
或然何其嘉，宿憤得以攄。
上苟膺寵光，不日昇朝裾。
待詔金鑾殿，著書文石渠。
不見潁陰叟，拖紳腰金魚。
河湟少年將，五載登台樞。
送黄集虚赴任知州
作者：李廌
朝代：宋

桐庐古郡浙江东，山色溪光藻镜中。后夜相思千里月，高怀为寄一襟风。欲纡龟纽黄金印，且学羊裘老钓翁。忠义传家君勉勉，清名不必问穷通。
送黄集虚赴任知州
作者：李廌
朝代：宋

桐庐古郡淛江东，山色溪光藻镜中。
后夜相思千里月，高怀为寄一襟风。
欲纡龟纽黄金印，且学羊裘老钓翁。
忠义传家君勉勉，清名不必问穷通。
送黄集虛赴任知州
作者：李廌
朝代：宋

桐廬古郡淛江東，山色溪光藻鏡中。
後夜相思千里月，高懷爲寄一襟風。
欲紆龜紐黄金印，且學羊裘老釣翁。
忠義傳家君勉勉，清名不必問窮通。
遊寶應寺
作者：李廌
朝代：宋

雨後秋風入翠微，我來仍值晚凉時。
山遮日脚斜陽早，雲礙鐘聲出谷遲。
故國空餘烟冉冉，舊宮何在黍離離。
興亡滿眼無人語，獨倚欄干默自知。
遊超化寺
作者：李廌
朝代：宋

常笑博望侯，老死窮河源。
河源幾萬里，天派垂崑崙。
支流播九逆，砥柱疏三門。
行穿九地折，怒溢千里奔。
樂彼洧水源，近且具茨根。
寒泉發清池，藻鑑撓不渾。
引爲琉璃陂，碧波媚蘋蘩。
逶迤入王城，順下德可溫。
全此上善性，利用豈無恩。
下有萬艘濟，旁列千夫屯。
持此安且靜，用鑑暴與昏。
頃年時聞龍，淵室今應存。
秉簡俗何陋，濟輿惠亦煩。
誰知千載後，佛宮枕溪濆。
喬木上參天，綠竹盈短垣。
曾此埒金谷，神龍依祇園。
物理自古今，興廢復何言。
聊思鄭國僑，殊勝漢張騫。
過具茨諸山始達嵩少
作者：李廌
朝代：宋

初踰千峰時，千峰各呈秀。
抵茲嵩高前，始覺衆山陋。
恃此一柱力，天地敢分剖。
四維既張弛，穹壤託高厚。
卿雲羃上國，秀色連楚藪。
衆峰無聳峭，配此真培塿。
固將倍十百，何止吞八九。
余身一草木，乃欲擅去取。
出類復何言，聊貽澗濱叟。
過昆陽城
作者：李廌
朝代：宋

昆陽城下黍苗稀，寂歷荒墟隠翠微。
遠想龍蛇方鬭野，解驅虎豹使成圍。
烏知將擁河流斷，定喜能令屋瓦飛。
白水真人今物化，舂陵惟有荷鋤歸。
過閻氏橋亭
作者：李廌
朝代：宋

綠芰紅蕖照眼新，池塘風軟起青蘋。
遠山碧映重林暮，委徑香傳別洞春。
五月獨爲長道客，滄浪自有濯纓人。
誰知雅意在丘壑，慚對箕嵩愧路塵。
道中即事呈岑使君吏部次和德麟韵三首
作者：李廌
朝代：宋

日射西山烂烂光，低云遮岸水风凉。从来鞍马倦行役，笑语不知岐路长。稻塍粟垄绿相连，野老欣逢大有年。人意物情俱自适，溶溶佳气满江天。白叟黄童话使君，买牛买犊谕邦人。今年菽粟仓箱满，仁政常为七县春。
道中即事呈岑使君吏部次和德麟韵三首
作者：李廌
朝代：宋

稻塍粟垅绿相连，野老欣逢大有年。
人意物情俱自适，溶溶佳气满江天。
道中即事呈岑使君吏部次和德麟韵三首·其一
作者：李廌
朝代：宋
体裁：七言绝句

日射西山烂烂光，低云遮岸水风凉。从来鞍马倦行役，笑语不知岐路长。
道中即事呈岑使君吏部次和德麟韵三首·其一
作者：李廌
朝代：宋

日射西山爛爛光，低雲遮岸水風凉。
從來鞍馬倦行役，笑語不知岐路長。
道中即事呈岑使君吏部次和德麟韵三首·其三
作者：李廌
朝代：宋

白叟黄童話使君，買牛買犢諭邦人。
今年菽粟倉箱滿，仁政常爲七縣春。
道中即事呈岑使君吏部次和德麟韵三首·其三
作者：李廌
朝代：宋
体裁：七言绝句

白叟黄童话使君，买牛买犊谕邦人。今年菽粟仓箱满，仁政常为七县春。
道中即事呈岑使君吏部次和德麟韵三首·其二
作者：李廌
朝代：宋

稻塍粟垄绿相连，野老欣逢大有年。人意物情俱自适，溶溶佳气满江天。
道中即事呈岑使君吏部次和德麟韵三首·其二
作者：李廌
朝代：宋

稻塍粟壠綠相連，野老欣逢大有年。
人意物情俱自適，溶溶佳氣滿江天。
道中即事呈岑使君吏部次和德麟韵三首·其二
作者：李廌
朝代：宋

稻塍粟壠绿相连，野老欣逢大有年。
人意物情俱自适，溶溶佳气满江天。
道中即事呈岑使君吏部次和德麟韵三首吕颜野饮醉中寄五绝句次其韵·其一
作者：李廌
朝代：宋
体裁：七言绝句

醉乡天地一何宽，不问金壶与玉山。暂得陶陶太古意，醒来应亦恶人间。
邃經堂
作者：李廌
朝代：宋

男子宜讀書，讀書須五車。
紙腐唇自裂，豈爲刳心魚。
吾子少年時，青雲得意初。
英華發清端，賦筆凌相如。
自試文石陛，竚召承明廬。
孝隠二十年，復與志利疏。
軒裳不掛眼，鐘鼓悅爰居。
歸來邃經堂，志惟與道俱。
架上數萬卷，偃仰時卷舒。
使彼夙昔人，微言幸發攄。
春洲生蘭苕，寒溪脫紅蕖。
逍遙適所願，未可詠歸歟。
上方宵旰暇，夜殿誦子虛。
邃经堂
作者：李廌
朝代：宋

男子宜读书，读书须五车。纸腐唇自裂，岂为刳心鱼。吾子少年时，青云得意初。英华发清端，赋笔凌相如。自试文石陛，伫召承明庐。孝隐二十年，复与志利疏。轩裳不挂眼，钟鼓悦爰居。归来邃经堂，志惟与道俱。架上数万卷，偃仰时卷舒。使彼夙昔人，微言幸发摅。春洲生兰苕，寒溪脱红蕖。逍遥适所愿，未可咏归欤。上方宵旰暇，夜殿诵子虚。
邃经堂
作者：李廌
朝代：宋

男子宜读书，读书须五车。
纸腐唇自裂，岂为刳心鱼。
吾子少年时，青云得意初。
英华发清端，赋笔凌相如。
自试文石陛，竚召承明庐。
孝隠二十年，復与志利疏。
轩裳不挂眼，钟鼓悦爰居。
归来邃经堂，志惟与道俱。
架上数万卷，偃仰时卷舒。
使彼夙昔人，微言幸发摅。
春洲生兰苕，寒溪脱红蕖。
逍遥适所愿，未可咏归欤。
上方宵旰暇，夜殿诵子虚。
邊城四時曲送盛瑋東玉之官平凉
作者：李廌
朝代：宋

邊城冬，日日黄埃飛朔風。
葱嶺雪深埋古道，河岸冰厚與天通。
可汗牙帳青海東，壯士卷甲趨奇功。
公孫卿材名將種，橫槊賦詩海濤湧。
作吏宜思故家勇，早取靈鹽隸秦隴。
邓城道中怀旧时德麟相拉至江北三县
作者：李廌
朝代：宋

昔从郡丞游，余寒春未回。玄云蔽冷日，朔风卷黄霾。枯榛拥残雪，疏篱横野梅。季夏方溽暑，後乘复与偕。青秧舞白水，赤日飞红埃。牛马暍俱喘，蜩螗嘒相哀。值此寒暑变，感予羁旅怀。行行江湖去，举棹向天台。老妇脍鲂鲤，丁男涤尊罍。霜橙荐紫蟹，水藕浮琼醅。念公复行县，秋光当独来。予时定相望，持酒上高台。
邓城道中怀旧时德麟相拉至江北三县
作者：李廌
朝代：宋

昔从郡丞游，余寒春未迴。
玄云蔽冷日，朔风捲黄霾。
枯榛拥残雪，疏篱横野梅。
季夏方溽暑，后乘復与偕。
青秧舞白水，赤日飞红埃。
牛马暍俱喘，蜩螗嘒相哀。
值此寒暑变，感予羁旅怀。
行行江湖去，举棹向天台。
老妇脍鲂鲤，丁男涤尊罍。
霜橙荐紫蟹，水藕浮琼醅。
念公復行县，秋光当独来。
予时定相望，持酒上高台。
邓城道中怀旧时德麟相拉至江北三县
作者：李廌
朝代：宋

昔从郡丞游，馀寒春未回。玄云蔽冷日，朔风捲黄霾。枯榛拥残雪，疏篱横野梅。季夏方溽暑，后乘复与偕。青秧舞白水，赤日飞红埃。牛马暍俱喘，蜩螗嘒相哀。值此寒暑变，感予羁旅怀。行行江湖去，举棹向天台。老妇脍鲂鲤，丁男涤尊罍。霜橙荐紫蟹，水藕浮琼醅。念公复行县，秋光当独来。予时定相望，持酒上高台。